Исмат ХУШЕВ: «ББС» ВА «ОЗОДЛИК»НИНГ ОЛАМШУМУЛ МАКТАБИ\nДемократия сабоқлари, Муҳаррир минбари, Муҳаррир танлови | 01/11/2017 8:33 AM 101054 марта ўқилди Исмат ХУШЕВ: «ОЗОДЛИК» ВА «ББС»НИНГ ОЛАМШУМУЛ МАКТАБИ\nУндан бебаҳра қолганлар армонда\nёки Сирожиддин Исломнинг ББСдан Озодликка ишга ўтиши муносабати билан юрагимдан кечган туйғулар 1. Сирожиддин ҳали ББСининг Тошкент офисида ишлаб юрган кезларидаёқ, у билан танишиб, қадрдонлашиб қолган эдик.\nБугун ўша бедард ва беармон кунларни эсласам, юрагим негадир орзиқиб кетади. Қандай яхши дамлар эди…\n2. Мен улардан фарқли ўлароқ – ҳукумат нашрида Бош муҳаррир бўлсам ҳам, у ерга тез тез бориб турардим.\nББСининг Тошкент офисида асосан Паҳлавон, Бахтиёр, Сирожиддинлар узоқ муддат муқим ишлашган. Шу билан бирга бу ерда Хайрулло Файз, Гулсевар, Рустам, Феруза, Дилором, Луизалар ҳам фаолият олиб боришган. Қозоқ хизмати вакили Усен Асқаров деган бир йигит ҳам шу ерда ишлар, мен у билан ҳам жуда яқин ва яхши муносабатда эдим.\nББСининг Тошкент офисида ўша йилларда ишлаган Олмос (Бахтиёр) – Термиз, Ўринбой Усмон – (Хўжанд), Мардони Муҳаммад – (Душанбе), Давлат Қудрат (Москва), Матлуба Азаматова – (Фарғона) ва бу ерда бир муддат ишлаб кетган Гулчеҳра Муродалиеваларни ҳам санаб ўтишни истардим.\nГоҳо Сирожиддин, гоҳо Паҳлавон билан шанба – бозор кунлари уларнинг офисидан чиқиб, “Дом кино” орқасида жойлашган корейслар ресторанига бориб, пивохўрлик қилишни яхши кўрардик.\nББСининг Тошкент офисидагилар – маҳаллий журналистларга қараганда яхшироқ маош олишар, Бош муҳаррирлик маоши ҳам менга баъзан улар билан “рақобат” қилишга имкон берарди…\n3. Сирожиддин 1994 йилда Тошкент Давлат Шарқшунослик институтининг халқаро иқтисодий алоқалар факультетини қизил диплом билан битирган. Бир муддат шу ерда ишлаб қолди. Талабаларга турк тили ва халқаро иқтисоддан дарс берди.\nАжабки, худди шу пайтда институтнинг кечки бўлимида Паҳлавон Содиқ ҳам талабаларга дарс берарди.\nБу пайтда Шарқшунослик институти Тошкентда жуда машҳур бўлиб, таниқли арабшунос олим, Олий Кенгаш депутати, профессор Неъматилло Иброҳимов бу олий даргоҳнинг ректори эди.\nСирожиддин ва Паҳлавон ҳам Неъматилло Иброҳимовнинг оламшумул илмий ва сиёсий фаолиятига ҳавас қилиб, унинг изидан боришни ният қилган бўлсалар, не тонг. Лекин кейинчалик бу икки илмли ва истеъдодли йигит илмий изланиш ва илм фан чўққиларидан кўра – журналистика дунёсини афзал кўришди.\nСирожиддин даставвал ББС мониторингида ишлади. Сўнг ББС жаҳон хизматининг ўзбек шуъбасига ишга ўтди. Бир пайтлар у билан бирга Шарқшунослик институтида талабаларга дарс берган Паҳлавон ҳам тақдир тақозоси билан ББС да Сирожиддин билан бирга ишлай бошлади.\nСуратда: “ББС” (Паҳлавон Содиқ) ва “Озодлик” (Фурқат Яквалхўжаев ва ширин табассум қилиб турган Замира Шукур) радиоси мухбирлари дастлаб Тошкентда иш бошлаган пайтда Ўзбекистон Президенти Ислом Каримов ҳузурида…\nСирожиддин Ислом оз эмас, кўп эмас – роппа роса йигирма йил ББС ўзбек хизматида фаолият олиб борди. 20 йил ичида у бутун Ўрта Осиёни, Афғонистон ва Яқин Шарқни бир неча маротаба пиёда кезиб чиқди десам, муболаға бўлмаса керак…\n4. Сирожиддин ББСнинг Тошкент офисида ишлаб, ўзини анча тутиб олган 2000 йиллар бошида Алишер Сиддиқ ҳам шу ерга ишга келган эди. У ББСга аввал таржимон бўлиб ишга кирган, сўнг мухбирликка олинганини билардим.\nБир сўз билан айтганда 2001 – 2005 йиллар Алишер Сиддиқ учун ББС ида ўз ўзини кашф этиб, Ўзбекистонда танилиш йиллари бўлган бўлса , 2010 йилдан эътиборан у энди “Озодлик” радиоси ўзбек хизмати раҳбари сифатида бутун дунёга танилди.\nАлишерни бежиз эсламадим. Яқинда Сирожиддиннинг ББС идан “Озодлик”ка ишга ўтганини эшитиб, ўша – Алишер ББСга ишга келган йиллар ёдимга тушди.\nХизмат фаолиятини қачонлардир бирга бошлаган ҳамкасб дўстлар кейинчалик бир бирларини қўллаб қувватлаб юрсалар буни фақат олқишлаш керак…\n5. Сирожиддин билан орамизда эсласа арзирли хотираларимиз ҳам анчагина бор экан.\nБир гал Сирожиддин мен Бош муҳаррир бўлган редакция биносига келиб, кўрган кечирганларидан ҳайратга тушганини эслади. Биз у билан суҳбатлашиб турганда, кабинетимга кириб келган рус тилидаги таҳририят ходимларидан бирини негадир уришган эканман.\nСирожиддин менинг бу одатимдан қаттиқ ранжиган, ўзимдан ҳам ёши катта ходимни ноҳақ ранжитганим учун мени узоқ пайтгача ёмон кўриб, диктаторликда айблаб юрганини кейин билиб қолдим.\nҲозир ҳам баъзи баъзида ҳазиллашиб: “Сиз Ислом Каримов бош бўлган тоталитар ва автократик тузум раҳбарларининг типик вакили эдингиз” – деб айтиб келади…\n6. Биз Сирожиддин билан Тошкентни тарк этганимиздан сўнг, хорижда ҳам тез тез кўришиб турдик.\nОхирги маротаба у билан Прагада – ўзбек мухолифати лидери Муҳаммад Солиҳ ўтказган Қурултойда учрашдик. Ресторандаги кечки овқатдан сўнг мен уни яна олдингидай пивохонага таклиф қилдим.\nЛекин Сирожиддин энди намозга ўтиб, ичимлик ичмайдиган бўлганини айтди. Ичимдан нимадир узилгандай бўлди. Йўқ, унинг намозга ўтиб, майхўрликдан воз кечгани учун эмас, аксинча, дўстим учун бундан рости қувондим.\nЛекин юрагимдан нимадир узилиб тушгани шу маънодаки, пиво ичиб, Тошкентдаги беармон ва бетакрор дамларимизни эслайдиган, қўмсайдиган дўстим энди биттага камайганига ачинган эдим, холос.\nУмуман, сўнгги пайтларда мен бир пайтлар яхши билган ва ҳурмат қилган ББСдаги Ҳамид Исмоил, Паҳлавон, Бахтиёр, Хайрулло, ҳатто “Озодлик”даги Шуҳрат Бобожонлар ҳам ичимлик истеъмол қилишни йиғиштириб, намозхонликка ўтганлари эътиборимни тортди.\nМайли, Оллоҳнинг бу хоҳиш иродаси эрта индин бизга ҳам ёр бўлиб қолса, ажаб эмас…\n7. Яқинда Сирожиддин узоқ танаффусдан сўнг менга яна дил ёриб қолди.\nББСида ишлаб юрган маҳали тонг қоронғусида қўнғироқ қилиб, интервью олмоқчи бўлганида, уйқу ширинлик қилиб, рўйхушлик бермагандим. Шундан қаттиқ хафа бўлганини айтди. Салкам олти ой, бир йил мендан узоқлашиб, ранжиб юргани шундан экан.\nУзр сўрадим. Ва бундан кейин Прага (“Озодлик”) ва ё Лондон (“ББС”) дан келаётган тонгги қўнғироқларга ҳушёрлик билан, одобли муносабатда бўлиш кераклигини дилимга тугиб қўйдим…\n8. Бундан бир неча йиллар илгари Алишер Сиддиқ ББС ўзбек хизматидан “Озодлик”ка раҳбар бўлиб ишга ўтган эди.\nМана энди Сирожиддин ҳам тақдир тақозоси билан ББСдан Озодликка ишга ўтганини эшитдим. Ростини айтсам, мен бундай ижодий ҳамкорликдан хурсандман.\nУмуман ББС, Озодлик ва Америка овози радиолари – бугун Ўзбекистон ҳақида рост сўзни айтувчи кам сонли ахборот воситаларидир. Бу ижодий жамоаларда Ўзбекистоннинг энг сара ва истеъдодли журналистлари фаолият олиб боришмоқда.\nБиз уларнинг журналистика мактабидан ҳали жуда кўп нарсаларни ўрганишимиз керак бўлади.\nШу ўринда ББС ва Озодлик радио эшиттиришлари ва уларнинг жаҳон ахборот хизматлари орасида тутган мавқеи ҳусусида ҳам бир оғиз ўз фикр- мулоҳазамни айтиб ўтишни истардим…\n9. ББС – жаҳон оммавий ахборот воситалари орасида ўз ўрни ва мавқеига эга бўлган нуфузли даргоҳ. ББС – биз журналистлар учун – айтиш мумкинки, катта ижод мактаби, сабоқ оладиган яхши бир дарсхона ҳамдир.\nББС – аслида, Озодликка қараганда тоши бир қадар оғирроқ, обрў эътиборли ахборот воситаси. ББС журналистлари бўлар бўлмас воқеа ва ҳодисалар кетидан қувишмайди, чойхона ва маҳалла-куйдаги гап сўзларни катта минбарларга олиб чиқишмайди.\nБу масалада улар ниҳоятда ҳушёр ва эҳтиёткор. Ва энг муҳими – расмий манбалардан ўз тасдиғини топмаган янгилик ва ахборотларни ҳеч қачон эфирга беришмайди. Берганда ҳам, ҳалоллик, ҳаққонийлик ва холислик – ББСнинг бош принципи ва доимий шиори эканини кўрмаслик ва билмаслик, тан олмаслик мумкин эмас.\nБу эса матбуот минбари учун жуда муҳим хусусиятдир.\nВоқеа ичидан воқеаларни ахтариб топиш, уларни ажрата билиш, унча бунча кўзи очиқ одамларнинг нигоҳлари илғамаган янгиликларни инжу каби ахтариб топиш маҳорати ББСдагиларнинг касби корига айланган.\nСирожиддин ББСда роппа роса 20 йил ишлади дедик. Бу бор гап ва шу муносабат билан ББСдаги ҳамкасбларимга – Сирожиддинга 20 йил билдирилган ишонч ва садоқат, қувонч ва ҳурмат учун унинг бир дўсти сифатида чин дилдан миннатдорчилик билдириб ўтишни ўз бурчим деб билдим.\nСирожиддин ББСнинг 20 йиллик юбилейини ўтказиб, уни тарк этди.\nШу ўринда яқинда Лондонда нишонланган ББС радиоси ўзбек хизматининг 20 йиллик юбилейи муносабати билан ёзилган шеъримни “Дунё ўзбеклари” ўқувчилари ҳукмига яна бир бор ҳавола этгим келди:\nБайрам қутлуғ бўлсин, улуғ дарсхонам,\nМуборакбод этай йигит ёшингни.\nЁлғон хабарларга тўла замонам,\nСенинг меҳринг билан силар бошимни.\nДунёда ҳар куни таралар хабар,\nЮзи – ёлғон бўлса, биттаси – ростдир.\nЙигирма йилдирки, ҳамроҳинг – зафар,\nРостлик ва холислик сенга меросдир.\nХайрулло карвонни бошқарар бедор,\nЁнида – Шоҳида, Луизаларинг.\nСокин сўзлар Марҳабо-ю, Бахтиёр,\nШиддатдир – Рустаму Ферузаларинг…\nОртсанг қирқ туя ҳам камлик қилади,\nЙигирма йилдаги кўч кўронларни,\nБугун бутун дунё яхши билади,\nСирожиддин билан Паҳлавонларни.\nЙигирма йиллик тўй муборак бўлсин,\nҚадаҳни тўлдиринг, олсин дил ором.\nБугун ҳаққи бордир, ўйнасин, кулсин,\nРақсдан чарчамасин, синглим Дилором.\n“Жинлар базми”даги зўр хиром билан,\nҲамид Исмоил ҳам қутласин жўшиб,\nСизга ҳурмат билан, эҳтиром билан,\n“Дунё ўзбеклари” ва Исмат Хушев.\n10 декабрь, 2014 йил\nТоронто шаҳри, Канада 10.\nББС дан энди бевосита Озодлик радиосига ўтсак.\n“Дунё ўзбеклари”да кейинги пайтларда Озодлик ҳақида бир қатор танқидий материаллар эълон қилинди.\nМен ҳар гал у ёки бу мавзудаги танқидий мақолани ўқирканман, хаёлимни сокин бир нохушлик эгаллаб олади.\nТанқидий мақоладаги фикрларга қўшилмасам ҳам, уни ҳеч бир асоссиз чоп этмасликка ҳаққим йўқлигини ўйлаб, юрагим сиқилиб бўлса-да, эълон қиламан.\nМуҳаррирлик нони жуда аччиқ бўлишини – қўлида ҳар куни ўн минглаб одам кирадиган оммабоп нашри бўлганлар яхши билишади.\nБу билан мен “Дунё ўзбеклари”да эълон қилинаётган ҳар бир мақола муҳаррир Исмат Хушев нуқтаи назари эмаслигини, “Дунё ўзбеклари” фикри – ўз муаллифлари фикридан тамомила фарқ қилиши мумкинлигини ҳам танқид объектига айланган у ёки бу томонларга, хусусан Озодликдагиларга билдириб қўйгим келди.\nБиз ҳамма томонга – ҳукуматга ҳам, мухолифатга ҳам, дўстга ҳам, душманга ҳам минбар беришга тайёрмиз. “Дунё ўзбеклари”ни ўқиб бораётган мухлис ва муштарийларимиз буни яхши билишади.\nЯқинда тугаган президентлик сайлови арафасида “Дунё ўзбеклари” Ислом Каримов ҳақида икки хил мазмундаги мақолани эълон қилди. Улардан бири академик Рустамжон Абдуллаевники бўлиб, “Ислам Каримов – ўзбек давлатининг аосчиси” деб номланган эди.\nИккинчи мақола эса мухолифат аъзоси Толиб Ёқубов қаламига мансуб бўлиб, “Ислом Каримов – ўзбек халқининг душмани” деб аталган.\nРус тилида ёзилган бу мақолаларни ўқиган мухлисларимиздан бири Исмат Хушевни ҳукумат тарафини олганликда айбласа, иккинчиси мухолифатга ён босиб, Президентни ҳақорат қилишда айблади.\nҲар бир нашрнинг вазифаси, муҳаррирга ёқадими ё йўқ, бир мавзу ҳақида турлича фикрларни ўқувчилар ҳукмига ҳавола қилишдан иборат.\nДемократия ва сўз эркинлигига, фикрлар хилма хиллигига риоя қилиш муҳаррирдан шуни талаб қилади.\nМодомики, бугунга қадар биз “Дунё ўзбеклари”да Озодлик ҳақида асосан танқидий мақолалар эълон қилиб келган бўлсак, бугун энди ўқувчиларни бу хизмат ҳақида Бош муҳаррир Исмат Хушевнинг ўз шахсий нуқтаи назари билан таништиришни ният қилдик.\nДемак, энди бевосита мавзуга ўтсак…\nБир пайтлар истеъдодли шоиримиз Абдулла Орипов: “Агар хафа қилса кимнидир биров, Дарҳол ББСга айтаман дейди” деб шеър ёзган бўлса, бугун энди давр ўзгарди. Бугун энди Ўзбекистондаги амалдорлар ББС дан эмас, балки “Озодлик” радиосида танқид қилинишдан қўрқиб қолишган.\nБунинг сабаби, менинг назаримда, қуйидагилардан иборат бўлса керак:\nБиринчидан, ББС даги ўта ҳушёрлик ва ўрта йўлни тутиш қоидаси бугун маълум маънода эскирди. Бугун, шоир таъбири билан айтсак: “замон шитоби – тез, парвози – тикка”. Қолаверса, дунёдаги бўлаётган воқеа ва ҳодисаларга ўз вақтида муносабат билдириш давр талаби бўлиб қолди.\nИккинчидан, ББС эшиттиришларида Ўзбекистондаги сиёсий тузумга нисбатан маълум маънода тоқали муносабат ҳукмронлиги яққол сезилиб туради.\n“Озодлик” эса бу борада ББСдан кескин ва принципиал фарқ қилади: “Озодлик” – Ўзбекистондаги мавжуд сиёсий тузумни ўз номи билан атайди – тоталитар ва автократик эканини очиқ ойдин эътироф этади, ўзининг асосий мухолифи – танқид нишони деб билади.\nАжабки, республикадаги турли социалогик ва ижтимоий сўров натижаларига кўра Ислом Каримов тузумини қўллаб қуватлаб келаётган Ўзбекистонда, бугун ББС эмас, балки “Озодлик” кўпроқ обрў-эътибор ва нуфузга эга эканлиги ҳам бизнинг бу фикримизни тасдиқлаб турибди.\nББС билан солиштирганда Озодликдагиларни ҳам тўғри тушунса бўлади. ББС га қараганда эфир вақти ниҳоят кўп бўлгани учунми, билмадим, улар эшитган гап сўз ва шов шувни, у ўз тасдиғини топадими ё йўқ, бундан қатъий назар ўша заҳотиёқ эфирга узатишга ҳаракат қилишади.\nНазаримда, уларнинг бу ижодий фаолияти ҳам ўзини оқлаяпти.\nШунинг учун ҳам бугун Ўзбекистонда ББС дан кўра кўпроқ “Озодлик”ни орзиқиб кутишади, мириқиб тинглашади. Чунки бугун “Озодлик”дан айтилган гап, ўша заҳотиёқ бутун Ўзбекистонга ёйилади. Уни юртимизнинг энг олис қишлоқларигача, энг чекка ҳудудларигача – тоғу қирларигача, яйлову адирларигача диққат билан эшитишади.\nОзодликдаги дўстларимизни қўллаб қувватлаган ҳолда, яхшилаб ўйлаб кўрсак, ахборот тарқатувчи хизмат – энг аввало эшитган хабарни ўша заҳотиёқ оммага маълум қилиши лозим. Эл оғзига тушган неки воқеа ва ҳодиса борки, уларни одамлар билиши керак. Мулоҳаза ва мушоҳада қилиш эса ҳар кимнинг ўзига, доно фикрига ҳавола.\nШу маънода бугун “Озодлик” – эски шаблонлардан қутулиб улгурмаган ББС дан бир қадар олдинда эканлигини пайқамаслик ва сезмаслик мумкин эмас…\nББС ва Озодлик – совет замонида журналистик маълумот олган ва сиёсатга қадам қўйган бизнинг авлод учун узоқ вақтга қадар ёвуз ва маккор душман “плацдарми” бўлиб келди.\nБиз ана шу бемаъни совет пропагандаси боис – ББС ва Озодликка – душманга қарагандай ҳадиксираб, чўчиб қараган замонларимизни ҳозир уялиб, ийманиб эслаймиз.\nМустақилликнинг дастлабки йилларида Озодлик ва ББС Тошкентда ўз корпунктларини очиб, эшиттиришларини бошлаган кезларда – биз уларнинг ҳақиқий журналистик мактабини бор бўй басти билан кўра бошладик: Бизнинг кўз ўнгимизда Ўзбекистондагидан тамомила фарқ қиладиган – янги журналистика мактаби бўй кўрсатди.\nБу – жаҳон журналистикаси мактаби эди.\nҲолбуки, бизга ҳам жаҳон журналистикаси ўқитилган эди. Хусусан, ўзим ҳам олдин Тошкент Давлат университетида, сўнг Москва Давлат университетининг журналистика факультетларида таҳсил олганман.\nЖаҳон журналистикаси ҳақида биз ўқиган ва билган амалий ва назарий билимлар аслида Комфирқанинг жаҳон бўйлаб тарқалган тутуриқсиз сафсатаси, кезиб юрган шарпаси экан.\nАдолат билан айтганда, бизга жаҳон матбуотининг ҳақиқий ва умидбахш нафасини – ББС ва Озодликнинг ўзбек хизматлари етказди.\nШуни ҳам алоҳида таъкидлаш керакки, ББС ва Озодлик радиоэшиттиришлари дунёнинг саксондан зиёд тилларида олиб борилади. Улар орасида ўзбек тилидаги хизматларнинг алоҳида ўрни бор. Шу боис ҳам Озодлик ва ББС – Ўзбекистонни бутун дунё билан боғловчи қудратли кўприкка айланиб улгурди.\nБу ерда меҳнат қилаётган Ҳамид Исмоил, Паҳлавон Содиқ ва Сирожиддин Ислом, Гулсевар Замон ва Хайрулло Файз, Марҳабо Мусахон ва Бахтиёр Имомов, Феруза Раҳмон ва Рустам Қобил, Дилором Иброҳим ва Луиза Искандар (ББС), Шуҳрат Бобожон, Садриддин Ашур, Замира Шукур, Сарвар Усмон, Барно Анвар, Алишер Сиддиқ, Меҳрибон, Фаррух Юсуфий, Ҳурмат Бобожон, Хасанжон, Умидбек, Элмурод, Хондамир, Тўлқинбек (Озодлик) каби жаҳон журналистика мактабида тобланган ҳамкасбларимиз ўзбек журналистикасига тоза ва умидбахш насимлар билан бирга – янгича журналистика нафасни ҳам олиб киришди.\nББС ва Озодликнинг юқорида номлари келтирилган ижодий гуруҳ аъзолари – Рустам Шоғуломов ва Хайриддин Султонов раҳбарлигида чала ўлик ҳолига келтирилган ўзбек журналистикасини қайтадан тирилтирдилар.\nНа чора, Ўзбекистон матбуотининг собиқ ҳукмдори, раҳматли Рустам Шоғуломов ўзбек журналисткасини у дунёга жўнатган арбоб эди. Халқимиз маънавиятига етказилган зарар ва инқироз кўламини билгач, орқасидан ўзи ҳам кетворди.\nПрезидентнинг матбуотни назорат қилувчи давлат маслаҳатчиси Хайриддин Султонов йигирма йилдирки ҳануз от устида. Лекин Шоғуломовнинг нурсиз ва обрўсиз тугаган умридан сабоқ чиқаришга у негадир шошилмаяпти. Афсус, Шоғуломов ва Султонов каби каби “арбоб”лар ўткинчи шахслардир.\nБироқ ўзбек журналистикаси улар боис тубсиз жарликка қулади.\nЎзбекистон ҳукумати ва давлатига журналистикани бу тубсиз жарликдан чиқариш учун жуда кўп вақт ва сайъи ҳаракат керак. Йиллар, балки ўн йиллар керак бўлиши мумкин.\nЎшанда ҳам Озодлик ва ББС каби жаҳон журналистика мактаблари кучига таянсаккина, улар тутган муқаддас байроқ ўзбек журналистикаси узра баланд порлаб, мағрур ҳилпирасагина – ўзбек журналистикасини қайтадан тирилтириш мумкин.\nБу тирилишни бизнинг авлод мудом соғиниб яшайди…\nОзодлик ва ББС – Ўзбекистонни бутун дунё билан боғловчи қудратли кўприкка айланиб улгурди дедик. Бу бор гап.\nСирожиддиннинг асосий ютуғи шундаки, у йигирма йилдан бўён ана шу муқаддас кўприкдагилар сафида. У бугун ББСдан Озодликка ўтгани билан бу кўприкни тарк этгани йўқ, аксинча, унинг янада янги ва забт этилмаган уфқлари томон кўз ташламоқда.\nБиз Сирожиддин ҳам Озодликда энг кўп ўқиладиган ва тингланадиган эшиттиришлар қилишига ишонамиз. Бунинг учун унда тажриба ва билим, истеъдод ва маҳорат етарли. Фақат ижодий шароит ва яхши кайфият бўлса, бас.\nОзодликда эса бундай шароит доим бўлган ва бундан кейин ҳам бўлади деб умид қиламиз…\n14. Озодлик қўлга киритаётган бу ижодий ютуқларда унинг раҳбари Алишер Сиддиқнинг сўзсиз катта хизмати бор.\nОзодлик сўнгги йилларда мавзу географиясини ранг баранг қилишга, дунёнинг барча ҳудудлари ва айниқса Ўзбекистоннинг энг нозик ва ҳаётий муаммоларини қамраб олишга алоҳида эътибор қаратмоқда.\nШуҳрат Бобожон олиб борадиган “Қурултой” ва “Чодирхаёл”, Садриддиннинг адабий ва маърифий лойиҳалари, Замира ва Алишернинг узукка кўз қўйгандай ажиб топқирлик ва зукколик билан олиб борадиган эшиттиришлари, Меҳрибон ва Ҳурмат, Барно ва Фаррух Юсуфий, Хасанжон, Элмурод ва Хондамирларнинг ўзига хос дастурлари, Тўлқиннинг технология ва спорт шарҳлари, Озодликка расм бўлган Сарвар Усмон фелъетонлари бугунги ўзбек журналистикаси учун бебаҳо ва нодир намуна мактаби десак, муболаға бўлмас.\nАлишер Сиддиқ бошчилигида Озодлик ижодкорлари бугун новаторлик йўлидан боришяпти.\nОзодликнинг бурилиш нуқтаси – Алишернинг Озодликка раҳбар бўлиши билан бевосита боғлиқ эканини ҳам аниқ ва тиниқ айтиб ўтишни истардим…\nРаҳбарлик қобилияти билан бирга Алишердаги журналистик топқирлик ва истеъдод ҳам таҳсинга лойиқ.\nМен Алишер Сиддиқ ва Замира Шукур биргаликда олиб борадиган эшиттиришларини – бетакрор ва ажиб бир журналистик қўшиққа, дуэтга ўхшатаман.\nДилкаш суҳбат, ундаги ўзъаро ҳурмат ва эҳтиром, журналистларнинг дикция ва мимикаси, паузаларига эътибор қилинг.\nЗамиранинг – керакли нуқталарини жой жойига қўйиб, паузалар билан олиб борувчи ширин ва эрка суҳбати, баъзида зеболаниб савол бериши ва баъзан нозланиб жавоб қилиши, Алишернинг бунга жавобан меҳр ва иштиёқ , шўх қаҳқаҳа билан шарақлаб кулиши буларнинг бари катта бир санъат.\nИжодий мулоқотдаги бу узвийлик ва табиийлик – буларнинг бари бўлажак журналистлар учун сабоқ олса арзирли катта ва ибратли ижод мактабидир.\nСирожиддин ва Замиранинг микрафон олдида ўзларини тутиш қоидалари ва юз мимикаси, ўқиш дикцияси санъатини ҳам улардан ўрганишимиз керак.\nБиз ҳам журналистикасида ўқиганмиз. Лекин бизда дикция ва мимика ўқитилмаган. Паузалар ҳақида гапирилмаган. Бу эҳтимол радио ва телевидения кафедрасига оид терминлар бўлиб, улар одатда шу соҳа йўналишида ўқишга кирган талабаларга ўргатилган бўлиши мумкин.\nЛекин мандаги маълумотларга қараганда Алишер ҳам, Замира ҳам телерадио журналистикада ўқишмаган. Лекин шунга қарамай, ҳаммамиз учун ҳам ўрнак бўладиган журналистик маҳорат сирларини яхши эгаллашган.\nЎзбек журналистикаси – профессионалликнинг бу сир асрорларини улардан ўрганиши керак…\nШу ўринда Сарвар Усмон асос солган Озод Назар эшиттириши ҳақида икки оғиз сўз айтмоқчи эдим.\nСарвар бу эшиттириши билан кейинги пайтда жуда кўп кишиларни кашф этди, уларни дунёга танитди. Тошпўлат Йўлдошев, Камолиддин Раббимов, Маҳмуд Йўлдошев, Абдураҳмон Ташановлар Озод Овоз боис ўзларининг биз шу пайтгача билмаган янги қирраларини намоён этишди.\nҲатто таниқли журналист Шароф Убайдуллаевни ҳам “Озод Назар” бизга қайтадан кашф этиб берди.\nЖумладан, мен ҳам Озодликкада айтадиган ҳар бир сўзимни қайта қайта тарозига тортиб кўраман.\nНегаки, Озодлик бугун заргарнинг тарозисидай ниҳоятда сўзга талабчанлик ва масъулликни талаб қилади. Муаллифларни танлаш, рукнларни кенгайтириш, мавзуларни бойитиш жиҳатдан Озордлик катта ижодий мактабга айланди.\nАфсус ва надоматлар бўлсинки, ҳали ҳануз Ўзбекистон ҳукумати унинг йўлини тўсаман деб овора.\nАжаб, Қуёшнинг йўлини тўсиш мумкинмикан?\nЭй жаноблар! Ватан ва халқ равнақи учун “Озодлик”нинг ҳақиқат жарчисига айланган куч қудрати ва нуфузидан фойдаланиш вақти келиб етмадимикан?\n17. Сарвар Усмон овозининг момоқалдироқдек гулдураши бир олам бўлса, унинг салобати ўзи бир олам. Ҳар бир эшиттириш сўнггида “Озодликдан айрилманг!” деб қўшиб қўйишининг ўзи қандай гўзал.\nМен ҳар гал бошловчининг “Озодликдан гапирамиз!” деган шиддатли ва маҳоватли овозини эшитганимда, этим бир жунжикиб, юрагимга титроқ киради. Худди Левитаннинг уруш йилларидаги қудратли ва умидбахш овозини эшитгандай бўламан…\n“Озодликдан гапирамиз!” Мен бу мунис ва ёқимли овозни Ўзбекистонда эшитганимда – бундай эмас эди. Чунки мен унда Ўзбекистонда яшар, ўзбекча товуш ва гап сўзлар менга заррача ҳам таъсир қилмасди.\nОзодлик ва ББС журналистларининг ўзбекча жарангловчи мунис ва қадрдон овозлари қадрини хорижда яшайдиганлар, хусусан муҳожирликнинг аччиқ нонини еб юрганлар яхши билишади.\nТележурналистикада одатда бошловчининг ташқи кўриниши, манераси рол ўйнайди. Лекин радиожурналистикада дикция катта рол ўйнашини Озодлик яққол кўрсатиб берди.\nШуҳрат Бобожон олиб борадиган эшиттиришларнинг ҳар бири – ўзи бир дунё. Жаҳон журналистикасининг гўзал ва бетакрор намунасидир.\nШуҳратсиз мен бугун Озодликни умуман тасаввур қилолмайман.\nСадриддиннинг Ашурнинг ҳам радио тингловчилар билан мулоқот олиб бориш санъати жуда гўзал. Уни меҳр билан эшитгингиз келади.\nСадриддин ўз суҳбатдошини агар бўлиш керак бўлса, “Пахта қўйиб” шунақа мулойимлик билан бўладики, унинг юксак маданият ва истеъдодига қойил қоласиз.\nЛекин, афсуски, бу ташбеҳни Сарвар Усмонга нисбатан айтолмаймиз.\nМасалан, Сарвар Шароф Убайдуллаев энг нозик гап сўзларни айтмоқчи бўлганида уни бўлиб, тўхтатиб қўйган пайтлар баъзан жуда жаҳлим чиққан.\nСарварнинг бу одати унинг касбидан келиб чиққанини, вақт ва мавзу нуқтаи назаридан у ўз суҳбатдошини бошқариб туриши лозимлигини яхши биламан.\nЛекин барибир Сарвар бу одатини бошқаларга қилганида ҳам, Шароф Убайдуллаев, Тошпўлат Йўлдошев ва Камолиддин Раббимов каби ўз соҳасининг профессионалларига нисбатан қилмаслиги керак.\nБундан қатъий назар Сарвар барибир истеъдодли ва ажойиб журналист.\nОзодлик ва ББСдагиларнинг ҳар бири – радио журналистикасининг устоз ва донишмандларидир.\nМинг афсуски, ўзбек журналистикаси ўқув жараёни – Озодлик ва ББСдай жаҳоншумул мактабдан атайлаб узиб қўйилган.\nСовет даврида бу ишлар совет идеологиясидан келиб чиқиб, ғаразгўйлик билан қилинарди. Бугун нима мақсадда қилинаётганини ақли расо одам тушунолмайди.\nЕтмиш йиллик совет тузуми даврида Озодлик ва ББС билан олишув қандай чилпарчин бўлган бўлса, бугун ҳам Озодлик билан ББСга ғов қўяётганларни худди ўша мағлубият ва ўша зарба муқаррар кутиб турибди.\nШуни улар унутмаслиги лозим.\nҲақиқат жарчилари бўлмиш Озодлик ва ББСнинг момоқалдироқдай овозини тўсиб бўлмайди. Агар у ёки бу эшиттиришларга вақтинчалик ғов қўйилган тақдирда ҳам бу вақтинчалик бўлади.\nШуни ўзбек мулозимлари қачондир тушуниб етишлари керак…\nХуллас, ижодий рақобат ҳамма соҳада бўлгани каби ББС ва Озодлик учун ҳам дўстлик алоқаларига айланиб кетган дейиш мумкин. Конструктив рақобатнинг бўлгани яхши.\nМенинг назаримда улар ўзъаро кадрлар айира бошлашда ҳам ана шу талабни ўз кредоларига айлантирган кўринадилар.\nОдатда, ижод сарҳадлари тенгсиз бўлган ва куч қувватга тўлган истиқболи порлоқ ходимларга “тез тез” тузоқ ташлаб туришади. Сирожиддиннинг ББСдан Озодликка ўтишини шу маънода – “тузоқчи”нинг ўзига хос ғалабаси дейиш мумкин.\nАлишер Сиддиқнинг ўзи ҳам аслида шу “омадли тузоқ”қа илинган бўкай кадрлардан бири эди.\nҲар қандай ижодий соҳада бўлгани каби, кадрлар ҳам муваффақақият гаровидир.\nБугун Озодликда муайян ютуқлар кўзга ташланар экан, буни биринчи навбатда кадрларнинг ижодий салоҳияти билан боғлиқ эканлигини сезмаслик мумкин эмас.\nШу маънода мен Озодликка яқинда ишга ўтган Сирожиддинни чин юракдан табриклагим келади.\nНазаримда, Озодлик ўзининг келгусидаги истиқбол программасини ғоятда аниқ ва тиниқ белгилаб олган. Унинг сўнгги йилларда янги ишга тушган рукн ва лойиҳаларина назар ташласангиз, буни ўзингиз ҳам сезиб оласиз:\n“Муҳожир овози”, “Интернет олами”, “Жамият ва Қонун”, “Қурултой”, “Чодирхаёл”, “Давр менинг тақдиримда”, “Ислом ва мусулмонлар”, “7 кун – Ўзбекистон”, “7 кун – Дунё”, “Ozodlik ONLINE”, “Ozod Navigator”, “Ozod Nazar”, “Ozod Mikrofon”, “Ozod Javob”, “Муҳожиратдаги ўзбеклар”, “Ozod Bozor”, “Туркистон рассомлари” шулар жумласидандир.\nОзодликнинг мана шу лойиҳа ва рукнлари аллақачон ўқувчилари орзиқиб кутадиган миллион- миллион ўз аудиториясига эга…\nАна шундай обрў эътиборли журналистика даргоҳига энди Сирожиддин ҳам келиб қўшилди.\nСирожиддин аслида Тожикистоннинг Хўжанд тарафларида туғилган. Унинг бу дунёга келиб топган тутган икки нафар қўчқордек, ширин шакар ўғиллари бор. Каттаси – Лондон университети талабаси, йигирма ёшда.\nКенжаси ҳам шу йил, насиб этса, акасининг изидан бориб, Буюк Британиядаги нуфузли университетларнинг бирига ўқишга киришни астойдил дилига туккан, ўн саккиз ёшда.\nБиз бу йигитларнинг оталарига муносиб фарзанд бўлишлари тилакдошимиз.\nСирожиддин Шарқшунослик институтида бежиз ўқимаган. У бугун Инглиз , Турк, Рус, Араб, Курд, Урду ва Тожик (форс) тилларини ҳам ўзбек тили каби мукаммал билади.\nБунга қуйидаги видеони кўриб, ўзингиз ҳам ишонч ҳосил қилишингиз мумкин:\nХўш, бугун нега Ўзбекистоннинг энг олис ҳудудлари ва қишлоқларида, тоғу тошлари ва қир-адирларида, ям-яшил яйловларида “Озодлик”ни муштоқлик билан кутишади ва тинглашади?\nБунга жавоб битта: Чунки Озодлик – оддий одамлар қалбининг энг тўрида ётган дардларини ўз тўлқинларида олиб учади.\nҚалбингиз тўрида яшириниб ётган дардингизни айтган ҳар бир дардкаш, табиийки, қалбингизнинг энг тўридан жой олиши ҳам аниқ.\nОзодлик аллақачон оддий одамлар қалбида чуқур ўрнашиб, абадул абад жой олганининг боиси ва сабаби ҳам мана шунда.\nШу боис биз ҳам бугун Озодлик фидойиларига янгидан янги ижодий парвозлар тилаймиз.\nАна шу фидойилар сафида дўстим Сирожиддин ҳам борлигидан мен ниҳоятда бахтиёрман…\n5 апрель, 2015 йил.\nСуратда: Журналистлар – Ҳурмат Бобожон, (чапдан биринчи), Меҳрибон, Алишер Сиддиқ, Исмат Хушев, Улуғбек Ҳайдаров, Қудрат Бобожонлар Ўзбекистон Халқ Ҳаракатининг Прага анжуманида…\nСуратда: Чапдан ўнгда /ўтирганлар/ Сарвар Усмон, Меҳрибон Бакиева /”Озодлик”/, Сирожиддин Ислом /ББС/, /Тик турганлар/ Исмат Хушев /”Дунё ўзбеклари”/, Ҳайитбой Қўзиев /Ўзбекистон, “Нажот”/,\nПрага, 29 июнь, 2012 йил.\n04.04.2015 at 14:43 (Edit)\n“Майли, Оллоҳнинг бу хоҳиш иродаси эрта индин бизга ҳам ёр бўлиб қолса, ажаб эмас…”\nХурматли Исмат ака, Илохим хамкасбларингиз топган саодатга Сизни хам етиштирсин Оллох, зеро амаллар ниятга караб берилади.\n04.04.2015 at 20:48(Edit)\nOlloh sizni hajga borib arablarni boyitishni va arablarni himoya qilib jihod qilib o’lib ketishizni istaydi.\nUndan ko’ra Tangrimga sig’insangiz topgan puliz o’z yurtimizga ishlatimiladi va erta o’lib ketmaysiz.\n08/14/2015 at 5:57 PM (Edit)\nМана шу икки қатор жумла билан Ўзбек матбуотига ҳақийқий баҳо берилган “Афсус, Шоғуломов ва Султонов каби каби “арбоб”лар ўткинчи шахслардир.\nБироқ ўзбек журналистикаси улар боис тубсиз жарликка қулади”. Лекин, “Озодлик”нинг Америкапарастлиги ҳақида ҳеч нарса айтилмаган. Уларда ҳам ҳолислик етишмагандай.\nЎхшаш мақолаларҚозоқбой Йўлдош: УЗУН ЙЎЛ БОШИ ЁКИ ЭРКИН СЎЗ УМРИТафаккурни тўхтатиб бўлмайди: Ёзувчи Эркин Аъзам билан суҳбатИсмат Хушев: Қўними йўқ вазирлар ёхуд маданият вазири нега қурбон қилинди? (4) Исмат Хушев: Ҳаёт ҳар ерда ҳаёт – Канадада шеърият билан сумалак пишириш (2)Исмат Хушев: “Ўз газини Русга бериб, тезак ёққан ўзбегим!”Исмат Хушев: Қўними йўқ вазирлар (Маданият вазирлиги муаммолари) - 2Исмат Хушев - ББС жаҳон хизмати: Шавкат Мирзиёев 100 кунда нималарга эришди?Бахтиёр ШОҲНАЗАРОВ: Давлат монополияси остидаги телевидение (1-қисм)\tШарҳ қолдириш\nИсмат Хушев: Ички Ишлар Вазирлиги (МВД) ҳибсхонасида (3-китоб, 6-боб) - 279870 марта ўқилган


Андорра-ла-Велла – митти давлатнинг митти пойтахтига саёҳат (фото)\n14:19 / 21.06.2021\nЯқинда дунёнинг энг кичик давлатларидан бири бўлмиш Андорранинг пойтахти – Андорра-ла-Веллага ташриф буюрдик. Тоғлар билан қуршалган ушбу давлат аҳолиси атиги 77 минг киши атрофида. Бутун давлат ҳудуди 468 километр квадрат — Ўзбекистон ҳудудидан деярли 1000 баробарга кичик.\nUzbekLife учун митти давлатнинг митти пойтахтига бўлган кичик саёҳатимизни бўлишамиз.\n1. Мамлакатда хорижликлар учун интернет жуда қиммат. Масалан, Андорра-ла-Веллага келгач, меҳмонхонани топиб олиш учун испан SIM-картамиз – «Lebara»нинг роуминг хизматини ёққандик. Google харитасидан меҳмонхона манзилини кўриб олдик. Бунга 88 килобайт кетибди. Шу 88 килобайт, мегабайт эмас, КИЛОБАЙТ учун 1,5 евро (!), яъни тахминан 19 минг сўм олибди.\nБиз қолган меҳмонхона деразасидан кўриниб турувчи манзара\nКейин «Lebara»нинг роуминг хизматига қарасам, Андоррада ишлатилган 1 мегабайт учун 15 евро (тахминан 190 минг сўм) оларкан.\nРоуминг бўлмас экан, ундан кўра, Андорранинг ўзидан SIM-карта олиб ишлатамиз, деб ўйладим. Лекин чучварани хом санаган эканман. Андоррадаги ягона мобил оператор Андорра Телекомдан битта SIM-карта олиш хорижлик сайёҳ учун 30 евро (тахминан 360 минг сўм)га тушаркан. Кейин 1 ҳафта учун 5 еврога 500 мегабайт сотиб олсангиз бўларкан.\nЛекин пойтахт бўйлаб автобус бекатлари, турли марказий супермаркет ва паркларда бепул Wi-Fi тармоғи мавжуд деб ўқидим. Шундан сўнг SIM-картасиз, умумий Wi-Fi тармоғидан фойдаланиб шаҳар кезишга қарор қилдик.\nМеҳмонхона яқинидаги автотураргоҳ\n2. Инглиз тилини билувчилар жуда кам. Андоррага бормоқчи бўлсангиз, буни олдиндан ҳисобга олинг. Аҳоли каталан, испан ва француз тилларини билади. Лекин инглиз тилини билувчиларни деярли учратмайсиз. Ташқарида юрганда айрим муҳим нарсаларни сўраш керак бўлиб қолса,луғатдан фойдаланишга тўғри келади.\nАндорра-ла-Велладаги одатий кўчалардан бири. Шаҳардаги аксарият кўчаларнинг икки ёни турли манзарали дарахтлар билан қопланган.\n3. Андорранинг табиати, тоғлари, баҳаво қирлари, чанғида учиш, тоғли ҳудудларда велосипедда сайр каби машғулотлар учун борсангиз арзийди. Табиат ва у билан боғлиқ машғулотларга қизиқмасангиз, Андорра сиз учун мақбул саёҳат манзили бўлмаслиги мумкин. Европа аҳолиси орасида ҳам Андорра ўзининг чанғи учиш шароитларига эга тоғлари билан машҳур.\nПойтахт ичидан оқиб ўтувчи Гран Валира дарёси туфайли шаҳар ҳавоси салқин. Шунингдек, ҳавонинг тозалиги ҳам эътиборимни тортди. Ҳаво тозалигига сабаб шаҳарнинг тоғлар қуршовида жойлашгани ва дарахтларга бойлиги бўлса керак.\nАндорра-ла-Велла шаҳридан оқиб ўтувчи Гран Валира дарёси\nГран Валира дарёси\nГран Валира дарёси бўйлаб қурилган пиёдалар йўлаги\n4. Андоррага боришдан олдин Mapsme иловасини ва унда Андорра харитасини юклаб олинг. Mapsme иловаси офлайн ҳолда ишлайди, манзилларни топишда интернетсиз фойдаланаверасиз. Жуда асқатади. Пойтахт ниҳоятда кичик (12 километр квадрат) бўлгани сабабли уни айланиб чиқиш учун транспорт воситаси шарт эмас, пиёда кезиб чиқсангиз бўлади.\nҚуйида Андорра-ла-Велла шаҳри манзаралари билан танишишингиз мумкин.\nXVI асрда қурилган Каса-де-ла-Валл қасри. Ҳозирда ушбу бинода Андорра бош кенгаши (парламенти) фаолият юритади.\nШаҳардаги Сант-Эстеве черкови\nСант-Эстеве черковининг ичи\nЕвропанинг кўпгина шаҳарлари каби Андорра-ла-Веллада ҳам ҳар-ҳар ерда сув кранлари ўрнатилган. У ердан сув ичишингиз ёки сув идишингизни тўлдириб олишингиз мумкин.\nШаҳардаги сув кранлардан бири\nПойтахтдаги машҳур ёдгорликлардан бири «Вақт олийжаноблиги» (The Nobility of Time) асари ҳисобланади. 1984 йилда ишланган мазкур ёдгорлик то 2010 йилда Андорра-ла-Велла шаҳри марказига ўрнатилгунига қадар кўплаб бошқа шаҳарларни кезиб чиққан.\nАсарда эриб кетаётган соат тасвири бўлиб, бу вақтнинг ўтишини ифодалайди.\n«Вақт олийжаноблиги» ёдгорлиги\nГран Валира дарёси бўйидаги мўъжаз боғ\nГран Валира дарёси бўйидаги боғ: болалар бир-бири сув сепиб ўйнамоқда.\nШаҳарнинг қуйи қисми кўриниши, сурат шаҳарнинг юқори қисмидан олинган.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Нима егингиз келаётганидан сизга қайси витамин етишмаётганини аниқлаймиз!\t16:39, 14 апрель\tТез-тез бир турдаги маҳсулотни истеъмол қилаётганингиз, асабийлашганда писта, бодом ёҳуд шоколадни кўнглингиз тусаши сезги рефлексининг «ўйини» эмас. Бу организмингиздаги у ёки бу витамин заҳирасининг нураб бораётганидандир. Диққат қилсангиз, муаммо нимада эканлигини билиб оласиз. • Шоколад билан «орани очиқ» қилолмаётганингиз организмингизда магний моддаси тақчиллиги юзага келганини билдиради. Бу ҳолатда таомномангизда ёнғоқ, ер ёнғоғи, бодом, сариқ булғор қалампири, мева ва дуккакли дон маҳсулотлари киритилиши лозим. • Хамирли таомларни ҳам нон билан истеъмол қилаётган бўлсангиз, демак сизда азотнинг миқдори камайиб кетган. Ўрнини тўлдириш учун гўшт, балиқ, ёнғоқларнинг барча турлари ҳамда дуккакли маҳсулотларга эътибор қаратинг. • Муз бўлакларини шарбатга солиш билан бирга ўзини шу ҳолича егингиз келса, темир моддаси етишмаётган бўлади. Сиз уни олча, денгиз карами, балиқ ва парранда гўшти ҳамда кўкатлардан тайёрланган егуликлардан топасиз. • Ёқтирган егулигингиз ёғли таом ва газланган ичимликлар бўлса,билингки кальций моддасига эҳтиёжингиз бор. Брокколи, пишлоқ, кунжут, мош ва ловиядан тайёрланган маҳсулотлар билан муаммо ечимини топишингиз мумкин. • Эрталаб бир финжон қаҳва ичмай тетиклашолмайсиз, кун бўйи тез-тез қора чой ичгингиз келади – ташҳисингиз олтингугурт (сера) етишмаслиги. Сиз учун карам, гулкарам, турп, броколл, занжабил кабиларни таомномада кўпайтириш тавсия этилади. • Кечқурун тавсия этилмасада, ширинлик ейсиз. Қовурилган таомларга ҳам йўқ деёлмайсиз...Организмингизда углерод камайиб бораяпти. Кўпроқ мева ва сабзавотларга ихтиёр беринг. • Тузламалар жону дилингиз, шўр, тузи устига чиқиб турган егуликларни маза қилиб ейсиз. Аммо бу ҳолат организда хлоридлар тақчиллиги сабаб юзага келади-да. Таомномангизга эчки сути, балиқ ва ошланмаган денгиз тузини киритинг.\n• Сўнгги пайтларда суюқ таомларни кўпроқ истеъмол қилаяпсизми? Балки организмингиз кераклича суюқлик миқдорига эга бўлолмаётгандир? Кун давомида 8-10 стакан сув ичинг, лимон ёки лайм шарбатини аралаштириб олсангиз фойдаси икки карра ортади. • Бир нималарни тамадди қилмай иш қилолмайсизми? Демак сизда триптофан ватирозин (аминокислоталар) етишмовчилиги юзага келган. Жигар, картошка, исмалоқ, майиз енг, шунингдек қизил ва оловранг маҳсулотларга ҳам диққат қилинг. • Иштаҳангиз йўқ, очиқсангиз ҳам базўр таомланасиз. Бу ҳодиса В1 ва В2 витаминлари камайиб кетганида кузатилади. Ёнғоқлар, писта, балиқ ва парранда гўшти, ловиядан тайёрланган егуликларни синаб кўринг. • Тамакига бўлган эҳтиёж кун сайин ортиб бораётганлиги кремний, тирозин моддаларининг «ғамлаб» олишдан дарак беради. Бунда сизга ёнғоқларнинг барча турлари, С витаминига бой маҳсулотлар, қизил ва оловранг мева ва сабзавотлар асқотади.


Қозоғистон этник қозоқлар иммиграцияси қоидаларини енгиллаштирмоқчи\n12:06 / 10.11.2015\nҚозоғистонда узоқ муҳокамалардан сўнг бошқа давлатлар фуқаролари бўлмиш этник қозоқларнинг мамлакат ҳудудига кўчиб келиш қоидаларини енгиллаштириш борасида қадамлар ташланмоқда.\n5 ноябрь куни мамлакат сенати ўралманларга (бошқа давлатдан кўчиб келган этник қозоқларга) имтиёзлар бериш тўғрисидаги қонун лойиҳасини маъқуллади. Агар ушбу лойиҳа мамлакат президенти Нурсултон Назарбоев томонидан имзоланса, уларга 3 ойдан 1 йилгача бўлган мухлатда фуқаролик берилади. Илгари 4 йил муддат кўзда тутилган эди.\nБундан ташқари, ўралманлар истаган жойларига кўчиб ўтиш имкониятига эга бўлади. Илгари уларнинг Остона ёки Олма-Отада ўрнашиши тақиқланган эди.\nШунингдек, ҳукумат уларга нисбатан қўлланилаётган терминология устида ҳам бош қотирмоқда. Бошқа давлатдан кўчиб келаётган қозоқларнинг каттагина қисми "ўралман" атамасини хушламаётгани боис бундан буён улар “бағирдош” (бауырлас) ёки “ватандош” (отандас) деб аталиши мумкин.\nОхирги йилларда молиявий қийинчиликлар ҳукуматни ўралманлар дастурини бироз қисқартиришга мажбур қилган эди, натижада уларга белгиланган кўплаб имтиёзлар ва нафақа тўловлари бекор қилинган эди. 2012 йилда Қозоғистонга 39 минг ўралман келган бўлса, 2014 йилда бу кўрсаткич 8 минг кишига қисқариб кетди. 2015 йилнинг 9 ойи мобайнида ташриф буюрган ўралманлар сони 3 012 кишини ташкил қилди.


Футбол бўйича Ўзбекистон чемпионати якунландиHaqida.net\nHome Mahalliy Футбол бўйича Ўзбекистон чемпионати якунланди\nСўнгги турда “Локомотив” ўз майдонида “Бунёдкор” устидан 3:2 ҳисобида ғалаба қозонди. «Темирйўлчи»ларга ғалаба келтирган голларга Сардор Мирзаев, Олабиран Муйва ҳамда Марат Бикмаев муаллифлик қилди. “Бунёдкор” клуби аъзоларидан Достонбек Ҳамдамов ва Акром Комилов ҳисобни қисқартиришга муваффақ бўлди.\nҚўқон шаҳрида ўтган “Қўқон-1912” ва “Олмалиқ” жамоалари ўртасидаги ўйинда 1:2 ҳисоби қайд этилган бўлса, “Машъал” – “Динамо”, “Металлург” – “Нефтчи”, “Навбаҳор” – “Насаф”, “Бухоро” – “Сўғдиёна” ўртасидаги ўйинлар 1:0 ҳисобида якунланди. Ғузорда “Шўртан” ва “Қизилқум” учрашувида 1:1 ҳисоби қайд этилди.\nШу тариқа, футбол бўйича Ўзбекистон чемпионати олий лига баҳслари ўз ниҳоясига етди. Унда “Локомотив” жамоаси 70 очко жамғариб, олтин медални қўлга киритди. “Насаф” клуби 62 очко билан кумуш медалга сазовор бўлди, мусобақанинг бронза медали 59 очко тўплаган “Пахтакор”га насиб қилди.\nЧемпионатда «Навбаҳор» жамоаси ушбу мавсумда ўз майдонида ўтказган 15 та ўйиннинг 10 тасида рақибларини мағлубиятга учратган бўлса, қолган 5 та ўйинда дуранг ўйнади ва ўз майдонида мағлубиятга учрамаган ягона жамоа бўлди.\n“Локомотив” клуби ҳужумчиси Марат Бикмаев рақиблар дарвозасига 27 та гол уриб, чемпионатнинг тўпурарига айланди.


“Дарахт эк! Ҳаётингни яшнат!“ - Халқ сўзи\n18:41 16 Сентябр 2019 Жамият\nМазкур акцияни ўтказишдан кўзланган мақсад, Самарқанд шаҳри ва вилоятида манзарали дарахтларни шаҳар ва туманларда, кўча ва хиёбонларда оммавий экиш, уларни парвариш қилиш маданиятини шакллантиришга қаратилган. - Қадим шаҳримизни бугунги қиёфасини яшнатиб турган манзарали дарахтларни асраб-авайлашга катта эътибор беришимиз, бугуннинг долзарб вазифаларидандир, - дейди вилоят ҳокими Эркинжон Турдимов.\n- Табиат қонунларига амал қилишимиз шарт. Масалан, битта дарахтни кесаётган одам, экологияга қанчалик зарар етказаётганини тасаввур ҳам қилолмайди, - дейди биология фанлари номзоди, доцент Мухтор Носиров. - Чунки битта дарахтни кесишнинг ўзи, кислородни маълум даражада камайишига олиб келади.\nБундан ташқари шу ернинг ўзида Самарқанд вилоят “Ипотекабанк“ томонидан ташкил этилган сайёр касса ташкил қилинди. Акция иштирокчилари ихтиёрий равишда марказий банкда очилган ягона ғазна ҳисоб варағи орқали нақд, пул кўчириш ёки терминал орқали ихтиёрий хомийлик ёрдамларини кўрсатишди. Ушбу акцияда тўпланган маблағларга кўчатлар сотиб олиниб, Самарқанд шаҳрининг манзарали жойларига экилади.\nУмид Сориев(“Халқ сўзи“)


Дорул Ислом » Араб тили » Китоблар » Саҳифа : 1\nУмумий сони: 252\nИслом дини асослари\nМуаллиф : Муҳаммад Ат-Тоййиб ибн Исҳоқ Ал-Ансорий Ал-Маданий\n"Усулуд-дин ал-исламий" китоби шайхул ислом Муҳаммад ибн Сулаймон Тамимий раҳимаҳуллоҳ қаламига мансуб бўлиб, савол-жавоб тарзида ёзилгандир. Ислом динидаги энг муҳим масалалар ўрин олган.\nНима учун Исломни дин деб эътиқод қиламиз?\nКитоб оламнинг турли жойларидаги фикр, қонун ва илм одамларининг Исломни қабул қилишларининг энг сара қиссаларини ўз ичига олади.\nНажот сари йўл (Қандай мусулмон бўласан?)\nМуаллиф : Файсал ибн Сакит Ал Сакит\nНажот сари йўл: Исломга киришни истаган ҳар бир шахс билиши шарт бўлган Ислом асослари ҳақидаги рисоладир.\nИслом неъматини ғайримуслимлар билан қандай бўлишамиз?\nМуаллиф : Саъид Исмоил Синий\nИслом неъматини ғайримуслимлар билан қандай бўлишамиз? Оллоҳ субҳанаҳу ва таоло анбиё ва русуллар ваҳий йўли билан баъзи услублар ва қоидаларни етказганди. Бу китобча ғайримуслимларни даъват қилишдаги асосий бошланғич нуқталарни, даъват услубларини, даъватнинг назарий босқичлари ва амалий одимларини баён қилади.\nИслом ва Ислом пайғамбарига ҳужумнинг сир-асрорлари\nМуаллиф : Одил ибн Али Шадй\nИслом ва Ислом пайғамбарига ҳужумнинг сир-асрорлари: ушбу қийматли рисолада муаллиф ҳафизаҳуллоҳ куфр аҳлининг Исломга ва Пайғамбаримизга ўта хатарли, ярамас, аёвсиз ҳужумлари, душманликлари ва бундан кўзлаган мақсадларини баён қилади. Ҳамда бу ҳолатларда мусулмон кишига вожиб бўлган нарсаларни айтиб ўтади.\nҒарб олимларидан саралари ҳузурида Ислом дини, пайғамбари ва маданияти\nМуаллиф : Муҳаммад Ҳусамиддин ал-Хатиб\nУшбу китобда ғарб оламидаги бир тоифа одамлар раҳмат пайғамбари Муҳаммад алайҳиссалоту вассаломни ҳақорат қилиб, масхара қилаётган бир пайтда бу Динни ва Пайғамбарни улуғлигини тан олган ғарбнинг етук олимларининг иқрорларига ўрин берилган.\nИсломга киришим шундай бўлган (ҳақиқат излаб)\nИсломга киришим шундай бўлган (ҳақиқат излаб): йигирма йил мобайнида насронийликга берилган бир қибтий йигитнинг Таврот ва Инжилни чуқур ўрганиб, қалби таскин топмаган, кейин Қуръонни дарс қилиб ўқиганда топган нарсаларини баъзиларини, ўзининг мулоҳазаларини ёзади.\nИслом атрофидаги тортишувли саволлар ва уларга изоҳлар\nPDF 9 / 11 / 1431 , 17/10/2010\nИслом атрофидаги тортишувли саволлар ва уларга изоҳлар: Кўпчилик одамлар дунё ҳаётидаги низомлардан келиб чиқиб баъзи исломий қонунчиликка қарши чиқиб муноқаша қиладилар. Шунингдек, Исломни тарқатишга ҳарислик, террор, қаҳри қаттиқлик, экстремизм, аёл кишининг исломдаги ўрни ва ислом шариатини татбиқ қилиш каби мавзулар баён қилинади.\nИслом динини умумий таърифи\nМуаллиф : Али Тантовий\nИслом динини умумий таърифи: бу китоб 12 фасл, муқаддима ва хотимадан иборат. Унда иймон ҳақидаги боблари, ислом дини, зурурий таърифлар, ақоид қоидалари равшан, чиройли услубда баён қилинади.\nИслом жамиятида ғайримуслимлар билан бирга яшаш\nМуаллиф : Мунқиз ибн Маҳмуд Ал-Саққор\nИслом жамиятида ғайримуслимлар билан бирга яшаш: ушбу дарс кириш, баҳслар ва хотимадан иборат. Унда мусулмонлар диёридаги кофирларнинг турлари ва уларнинг ҳар бирига доир аҳкомлар баён қилинади.\nИслом динининг комиллиги, ҳақиқати ва имтиёзлари\nМуаллиф : Абдуллоҳ ибн Жоруллоҳ ибн Иборҳим Жоруллоҳ\nИслом динининг комиллиги: Ислом динининг бағри кенглиги, таълимининг қулайлиги, одамларнинг ҳақ-ҳуқуқларининг баробарлиги ва бу диннинг имтиёзлари ва гўзалликлари баён қилинади.\nИсломни тушуниш учун суратли қўлланма\nМуаллиф : Иброҳим Абу Ҳарб\nИсломни тушуниш учун суратли қўлланма китоби араб тилида бўлиб, Исломдаги илмий мўъжизалар ҳақида хос тарзда сўз юритилади.\nИсломни танимоқ: бу китоб Ислом таълимида мулоҳазага даъват қилади. Ҳамда Исломга террорни нисбатлаш, аёлларга зулм қилади деб исломдан қўрқитиш, ёмон кўрсатиш ҳаракатларига баъзи раддиялар ўрин берилган.\nМуаллиф : Муҳаммад ибн Иброҳим Ал-Ҳамад\nИсломга йўл: бу китоб сизни улуғ саодатга чорлайди, чунки у сизни яратган Раб таолога етаклайди ва тўғри эътиқодга далолат қилади.\nСаҳифа : 13 - ..дан : 1


Марказий сайлов комиссияси раиси ўринбосари Баҳром Қўчқоровнинг маълум қилишича, бу йилги президент сайловида фақатгина сиёсий партиялар томонидан илгари сурилган номзодлар қатнашиши мумкин.\n«Ушбу масала ЕХҲТ Демократик институтлар ва инсон ҳуқуқлари бўйича бюроси сайловлар бўйича миссияси томонидан чиндан ҳам ўтган президентлик сайловида ҳам, ундан кейин ҳам бир неча марта кўтарилган. Шу ўринда қайд этиб ўтишимиз керакки, қонунчилигимизга кўра, фақатгина сиёсий партиялар сайлов даврида Ўзбекистон Республикаси президентлигига номзодларни илгари суриш ҳуқуқига эга.\n[Келажакда сайловчилар ташаббускор гуруҳи президентликка номзод кўрсатиш имконига эга бўлиши] режалаштириляптими ёки йўқ, бу ҳақда бир нарса дея олмайман. Чунки Марказий сайлов комиссияси қонунларнинг ижроси билангина шуғулланади. Сайлов кодекси ҳам шу жумладан.\nАлбатта, келгусида бу масалани муҳокама қилишимиз мумкин. Бу борадаги келгуси ҳаракатлар нафақат Марказий сайлов комиссиясига, балки биринчи навбатда қонун чиқарувчиларимизга боғлиқдир», дея Баҳром Қўчқоровнинг сўзларини келтирмоқда Kun.uz мухбири.\nСайловчилар ташаббускор гуруҳларига Ўзбекистон Республикаси президентлигига номзод кўрсатиш ҳуқуқи 2004 йилда берилган эди. 2007 йилги президент сайловида оддий ўзбекистонликлар ушбу ҳуқуқдан фойдаланган ҳолда ўзлари ишонган номзодларни илгари суриш имконига эга бўлишганди. Бироқ ушбу сайловдан сўнг 2008 йилда фуқаролар гуруҳи томонидан қўллаб-қувватланувчи мустақил номзод сифатида президентликка даъвогарлик қилиш имконияти бекор қилинди. ЕХҲТ буни Фуқаролик ва сиёсий ҳуқуқлар тўғрисидаги халқаро пакт ҳамда бошқа халқаро меъёрларга зид деб ҳисоблайди.\nЕХҲТ Демократик институтлар ва инсон ҳуқуқлари бўйича бюросининг 2016 йилги Ўзбекистон президенти сайловидан кейинги баёнотида Ўзбекистондаги ҳуқуқ тизими инсоннинг асосий эркинликларини чеклаши таъкидланган, шу билан бирга, сайловда кузатилган камчиликлар санаб ўтилган эди. Ҳисоботда сайлов жараёнида ОАВ чеклангани ва назоратга олингани, бундан ташқари, фуқаролар гуруҳи томонидан қўллаб-қувватланувчи мустақил номзод сифатида президентликка даъвогарлик қилиш имконияти берилмагани камчилик сифатида қайд этилган.\nЭслатиб ўтамиз, 23 июль куни Марказий сайлов комиссияси томонидан Ўзбекистонда президентлик сайловларига расман старт берилди. Сайлов жорий йил 24 октябрь куни бўлиб ўтади. Сайловчилар президентликка номзодлар кимлигини сайловга қирқ беш кун қолгунига қадар билиб олишади.\nЎзбекистон ЕХҲТ билан сайлов жараёнларини такомиллаштириш масаласи бўйича ҳамкорликни ривожлантиради


Манбалар: Тошкентнинг олигарх ҳокими Президент Администрацияси раҳбари билан қуда бўлмоқда\n21 май 2022, Тошкент вақти: 00:29\nОзодлик манбаларининг иддао қилишича, Тошкент шаҳар ҳокими¸ монополист мақомидаги энг йирик бизнес корпорациялари эгаси Жаҳонгир Ортиқхўжаев Ўзбекистон Президенти Администрацияси раҳбари Зайнилобиддин Низомиддинов билан қуда бўлмоқда.\nОзодликнинг бир-биридан мустақил манбалари ўтган ой расмий унаштириш маросими ўтказилгани ва тўйнинг яқин ойларда бўлиши кутилаëтганини билдирди.\nОзодлик гаплашган Тошкент ҳукумати мулозимлари ва тадбиркорлар Мирзиëев ҳокимиятга келганидан сўнг мамлакатнинг энг йирик монополистига айланган Ортиқхўжаев билан Ўзбекистондаги кадрлар сиëсатини белгиловчи “серий кардинал” Низомиддинов ўртасидаги қудачилик ришталарини “ўзбек левиафани"¸ ëки "аждаҳонинг туғилиши” дея баҳолади.\nЖаҳонгир Ортиқхўжаев ва Зайнилобиддин Низомиддиновнинг кейинги йиллар ичида қалинлашган сиëсий-иқтисодий ҳамкорлиги қариндошлик риштаси билан мустаҳкамлаëтгани ҳақида Озодликка бир-биридан мустақил бир неча манба хабар қилди.\n“Жаҳонгир Ортиқхўжаев ва Ўзбекистон Президенти Администрацияси раҳбари Зайнилобиддин Низомиддинов қуда бўлишмоқда. Ортиқхўжаевнинг кенжа қизи Камила ва Администрация раҳбарининг Шаҳобиддин исмли ўғлининг унаштирув маросими бўлиб ўтди”¸ деб ëзди Президент Администрациясига алоқадор мулозимлардан бири.\nБўлажак келин-куëвни танийдиганларга кўра¸ уларнинг иккаласи ҳам Тошкентдаги Халқаро Вестминстер университети талабаси.\nКамила Ортиқхўжаева ва Шаҳобиддин Низомиддинов Тошкентдаги Westminster университети талабалари\n“Иккаласи студентлар кенгаши президентлигига номзод¸ яъни бир-бирига рақиб бўлишган. Ўшанда танишишган¸ деб биламан”, - деди Озодлик суҳбатдошларидан бири.\n“Низомиддинов ўғлига отасининг исмини қўйган. Ҳозир бу бола Алишер Саъдуллаевнинг ëнида юрипти. Ëшлар ишлари агентлигида кунда-шунда. Ҳамма унга пахта қўяди. 21 яшар болага анча ëши катталар ҳам “Ие, Шаҳобиддин ака” деб муомала қилишганига гувоҳман. Ўзим шахсан гаплашганман¸ камтар ва маданиятли болага ўхшади”¸ - дейди Шаҳобиддин Низомиддиновнинг танишларидан бири.\nАйни пайтда Президент Администрацияси раҳбарининг ўғлини шахсан таниганлардан бири "қўлида бир эмас¸ учта iPhone 12 Pro max олиб юриши¸Тошкентда асосан Lexus русумли машинада ҳаракатланишини қўшимча қилди.\nИжтимоий тармоқда панага кўчган келин ва кўринмас куëв\nЖаҳонгир Ортиқхўжаевнинг кенжа қизи бундан бир неча йил аввал ижтимоий тармоқ¸ хусусан¸ Instagramда ўз шоҳона ҳаëтини кўз-кўз қилиш билан танилганди.\nКамила Ортиқхўжаева¸ афтидан туғилган кунига берилган совғани кўз-кўз қилмоқда.\nОтасининг маҳаллий матбуотга айтган 3 миллион 200 минг сўмлик ойликка "яхши яшаш" мумкинлиги ҳақидаги гапидан сўнг ижтимоий тармоқларда кенжа қизнинг хусусий учқичдаги саëҳатидан то қимматбаҳо машиналарига қадар жамоатчилик муҳокамасига тушди¸ заҳарханда ва эътирозларга учради.\nБунинг ортидан Камила Ортиқхўжаева ўз ҳашаматли ҳаëти акс этган видео ва суратларни ўчириб ташлади ҳамда ижтимоий тармоқдаги фаоллигини кескин чеклади. Шундай бўлса-да, унинг айрим эски ва янги расмларини Instagramдаги miss__uzb, richkidstashkent ("Тошкентнинг бой болалари") саҳифаларида кўрса бўлади.\nКамила Ортиқхўжаеванинг Instagramдаги Miss_Uzb аккаунтида 2021 йил 29 май куни қўйилган сурат.\nИжтимоий тармоқлардаги фаоллиги чекланган бўлсада¸ Камила Ортиқхўжаеванинг тармоқлар¸ хусусан¸ Ўзбекистонда жиддий эътирозга сабаб бўлаëтган TikTok ишқибози экани айтилади.\n2020 йил декабрида Жаҳонгир Ортиқхўжаев уюштирган "Тошкент ëшлар форуми"да TikTokда энг кўп кўрилаëтган ўзбекистонликлар учун махсус Tashkent City TikTok Awards тадбири ташкил этилди.\nБу тадбирнинг асл ташаббусчиси¸ айнан ҳокимнинг TikTokка ишқибоз қизи Камила Ортиқхўжаева экани айтилди.\nКамила Ортиқхўжаева отаси ташкил қилган TikTok Awards тадбирида фаол қатнашди.\nПрезидент Администрацияси раҳбари Зайнилобиддин Низомиддиновнинг ўғли Шаҳобиддин эса¸ жамоатчилик назаридан панада қолмоқда¸ унинг тармоқдаги профиллари ëпиқ.\nInstagramдаги очиқ профилида унинг шахсан ўзи олгани ëзилган суратлардан, асосан қимматбаҳо брендлар ишқибози экани тушунилади.\nШаҳобиддин Низомиддиновники экани айтилган Instagram саҳифасида унинг ўзи олгани ëзилган суратлар жойланган.\nПул ва сиëсий ҳокимиятнинг "қўрқинчли" синтези\nЎзбекистонда ҳокимиятнинг юқори поғоналарида ўтирганларнинг қуда-андачилик ришталари билан боғланиб кетгани янги ҳодиса эмас.\nКаримов давридаги энг қудратли амалдорлар - МХХ раиси генерал Рустам Иноятов ва Давлат Солиқ қўмитаси раиси¸ генерал Ботир Парпиевларнинг қудалиги уларнинг ҳам иқтисодий¸ ҳам сиëсий кучини оширган жиддий омиллардан бири сифатида кўрилади.\nЎзбекистоннинг қудратли хавфсизлик хизматига 20 йилдан ортиқ раҳбарлик қилган Рустам Иноятов.\nСиëсий ҳокимиятнинг олигархлар билан қўшилиб кетиши ҳам янгилик эмас.\nХусусан¸ 2009 йили Шавкат Мирзиëевнинг жияни Диёра Россиянинг энг бой одамларидан саналган миллиардер Алишер Усмоновнинг жияни ва меросхўри Бобур Усмоновга турмушга чиққан эди.\nЎшанда маҳаллий ва халқаро матбуот Мирзиëев ва Усмонов – ҳокимият ва катта пулнинг чатишуви Ислом Каримовга ëқмагани ҳақида ëзган. 2013 йили Бобур Усмонов Тошкентдаги автоҳалокатда ўлиши ортидан унинг махсус суиқасд қурбони бўлгани ҳақида тахминлар ҳам тарқаган эди.\nАлишер Усмоновнинг жияни автоҳалокат қурбони бўлди\nОзодлик гаплашган тошкентлик тадбиркорлардан бири Ортиқхўжаев ва Низомиддиновнинг оилавий кланга бирлашуви Ўзбекистондаги коррупция ва иқтисоднинг саноқли шахслар қўлида марказлашувини янги босқичга кўтаришини айтади.\n“Бу - ўзбек левиафани (Инжилдаги қудратли афсонавий денгиз махлуқи - таҳр.) туғилиши, дегани. Ортиқхўжаев том маънода Тошкентни ўз шахсий ҳовлисига айлантирди. Зайнилобиддин Низомиддинов эса¸ Сурхондарëнинг ҳақиқий хўжайини. Айни пайтда мамлакатдаги кадрлар сиëсати шунинг қўлида. Кейинги пайтда мамлакатдаги ҳамма ключевой идораларнинг биринчи ўринбосари лавозимига Низомиддиновнинг ўз одамлари - сурхондарëликлар қўйилмоқда. Тошкент шаҳар прокурори сурхонлик¸ Транспорт ва Инвестиция вазирининг ўринбосарлари¸ таможня¸ солиқ замлари ҳаммаси сурхондарëлик. Тошкент шаҳридаги ключевой постларга ҳам Низомиддинов ўз одамларини қўймоқда – Тошкент шаҳар таможняси¸ Юнусобод солиқ¸ Чилонзор солиқ¸ ҳаммасига сурхондарëликлар қўйилди. Низомиддинов Ортиқхўжаев билан қуда бўлганидан кейин кўрасиз, масштабнинг қанақа катталашишини. Бу жуда хавфли ўйин”.\nАкфа/Артел корпорацияси мулкдори Жаҳонгир Ортиқхўжаев Шавкат Мирзиëев бош вазирлигидаëқ унинг ҳомийлигида бизнес империяси яратган тадбиркор сифатида кўрилади. Мирзиëев уни 2018 йили давлат ичида давлат деб кўриладиган Тошкентга ҳоким қилиб тайинлаганидан кейин манфаатлар тўқнашуви нормага айланди – аввалига Тошкент¸ кейинги икки йил ичида эса¸ Ўзбекистондаги аксар давлат лойиҳаларини жамоатчиликка очиқланмаган қарор ва фармойишлар, яширин тендерлар билан Ортиқхўжаевнинг хусусий ширкатларига бериладиган бўлди.\nШавкат Мирзиëев қўллови билан бўлаëтган жараëнда Ортиқхўжаевнинг яқин ҳамкорлари¸ мазкур лойиҳаларга оид қарор ва фармойишларнинг гувоҳлик беришича¸ Бош вазир Абдулла Арипов¸ Президент Администрацияси раҳбари Зайнилобиддин Низомиддинов ва Президент маслаҳатчиси Абдужаббор Абдувоҳидовлардир.\nЖаҳонгир Ортиқхўжаев қизлари ва куëвлари билан бирга.\nБўлажак келин-куёв таълим оладиган Тошкент Халқаро Вестминстер университетининг биринчи ректори вазифасида ишлаган Абдувоҳидов Ортиқхўжаевнинг қўшалоқ қудаси – Акфа/Артел эгасининг бир қизи Абдувоҳидовнинг ўғлига¸ бошқаси эса унинг жиянига турмушга чиққан.\n2013 йилда Британияда чиқадиган нуфузли "Гардиан" нашри Тошкент Халқаро Вестминстер университетига 9 йил давомида ректорлик қилган Абдувоҳидовнинг собиқ КГБ зобити эканига эътибор қаратган эди.\nКаримов даврида ҳукуматдан ҳайдалган ва бир муддат қудаси - Ортиқхўжаевнинг Акфа/Артел ширкатида ишлаб юрган Абдувоҳидов Мирзиёев ҳокимиятга келиши ортидан Президент Администрациясида Давлат маслаҳатчиси лавозимини эгаллади. Ёшлар сиёсати, фан ва таълим соҳаси учун масъул Абдувоҳидовнинг айни лавозимда қилган илк ишларидан бири Тошкентда биринчи хусусий олий таълим муассасаси - Akfa Университетини очишда кўмаклашиш бўлди. Uzmetronom нашри унинг 2019 йилда жанубий кореялик ҳамкорлар билан қудаси муассислигидаги университетнинг тиббиёт йўналишини ривожлантириш борасида битим имзолашда бош-қош бўлгани ҳақида ёзган эди.\nОртиқхўжаев реклама баннерлари бузилаётгани ҳақидаги саволдан нега қочди?


"Infolib, 2018/4" китоби\nБу гал журналимизнинг меҳмони Ўзбекистон халқ ёзувчиси Эркин Аъзам бўлди. У ўзининг кутубхона борасидаги хотиралари, замонавий кутубхоналар ҳақидаги фикрлари, инсон зотининг ўзини англаши йўлида китобнинг ўрни ҳақида фикрлар билдиради. Бу суҳбат Сизга маъқул келади деган умиддамиз. Журналимизнинг мазкур сонида филология фанлари доктори, профессор Иброҳим Ҳаққулнинг «Улуғларни улуғлар тирилтиргай» мақоласи орқали Айний меросига яна бир нигоҳ ташлаймиз. Шунингдек, мазкур сонда Жанубий Кореянинг Хансунга университети профессори, фалсафа фанлари доктори Сун Жи Пакнинг мақоласини ўқишингиз мумкин. Муаллиф ўз мақоласида географик ахборот тизимини (ГАТ) қўллаш орқали ижтимоий муоммоларни ҳал этиш борасидаги ўз ғоялари ва ечимларини илгари суради. Тарих фанлари доктори Жаннат Исмоилованинг «Маданий мерос тарғиботининг замонавий тамойиллари» номли мақоласида тарих ва унинг тарғиботи ҳақида гап боради.


«Мен ҳам ўшанда бу тарихий жараёнларнинг...\n22.10.2019 08:36 0 1655\n«Ўтмишда ўлкамизни босиб олган турли ёвуз кучлар бизни аввало ўз тилимиздан, тарихимиз ва маданиятимиздан, дину диёнатимиздан жудо қилишга қайта-қайта уриндилар. Улар эл-юртимиз бошига қандай азоб-уқубатлар, кулфат ва мусибатлар солгани тарихдан яхши маълум.\nУшбу қутлуғ айёмни байрам қилар эканмиз, аввало, 1989 йил 21 октябрь санасини – «Давлат тили ҳақида»ги қонун қабул қилинган кунни эслашимиз ўринлидир» — дейилади президент нутқида.\nШунингдек, президент қонун қабул қилинган даврдаги мураккаб вазиятни ҳам эсга олган.\n«Юртимизда мустабид тузум ҳали ўз ҳукмини ўтказиб турган ғоят оғир шароитда халқимизнинг тақдири ва келажагини ҳал қиладиган бу қонунни қабул қилиш биз учун осон кечмаган эди.\nҚонун лойиҳаси икки марта умумхалқ муҳокамасига қўйилган эди. Унинг атрофида қандай қизғин баҳс ва тортишувлар бўлиб ўтганини, ўйлайманки, кўпчилик юртдошларимиз жуда яхши эслайди. Шахсан мен ҳам ўшанда бу тарихий жараёнларнинг бевосита гувоҳи ва иштирокчиси бўлганман» — дейди юртбошимиз суронли йилларни эслаб.\nШавкат Мирзиёев байрам Ўзбек тили\nСиёсат Кеча, 19:10\nЖамият Кеча, 18:36


Никоҳгача эркак ва аёл ўртасидаги муносабат қандай бўлиши керак? | Бир пиёла чой\n← Қарз берган киши вафот этса, қарзни кимга қайтариш лозим?\n«Тўйга борсанг, тўйиб бор!» ёхуд тўй дастурхонидаги ижарага олинган ноз-неъматлар хусусида →\nНикоҳгача эркак ва аёл ўртасидаги муносабат қандай бўлиши керак?\tPosted on October 26, 2016\tby birpiyolachoy Гарчи эркак ва аёл ўртасида никоҳ аҳди қатъий бўлса-да, унгача тез-тез учрашиб туриш баъзи ҳисларнинг сўнишига ва хатоларга сабаб бўлиши мумкин. Шунинг учун, муносабатларнинг бу босқичида унинг қирраларини аниқлаштириш олиш лозим. Бундай қирралардан бири — унаштирувдир.\nАммо эркак ва аёл «аввал учрашиб, кўнгилхушлик қилиб юрамиз ва бир-биримизни яхшилаб ўрганганимиздан сўнггина турмуш қуриш ҳақида бош қотирамиз» деган қарашлар ўта нохуш натижа ва катта хатоларга олиб келиши мумкин. Инсон тойиб кетиш хавфи юқори бўлган йўлдан юрмаслиги лозим.\nБундай қарашнинг «мева»сини кўпинча аёллар тотади. Ўзаро муносабатларнинг турини аввалдан аниқлаштириб олмай, яқинларига бу ҳақида хабар бермаслик оқибатида бу муносабатлар узоққа бормаслиги, муаммоси эса чуқурлашиб кетиши, натижада эса, кескин равишда умидсизликка олиб келиши мумкин. Шу сабабдан, эркак ва аёл учрашиб, ўз туйғуларига қулоқ солиб, хато ва гуноҳларга қўл уриш каби ишлардан четланиши лозим.\nНомаҳрам бўлган эркак ва аёл ўртасидаги мулоқотда аниқ бир чегаралар мавжудки, унга қатъий риоя қилиш лозим. Айниқса, улар ўз нигоҳларини қаттиқ назорат қилиши керак. Мўмин ва мўминалар қарама-қарши жинсли инсоннинг қараш мумкин бўлмаган аъзоларигв назарр ташлай олмайди. Чунки Аллоҳ субҳаноҳу ва таоло Қуръони Каримда:\n«Сен мўминларга айт, кўзларини тийсинлар ва фаржларини сақласинлар. Ана шу улар учун покдир. Албатта, Аллоҳ нима ҳунар қилаётганларидан хабардордир. Сен мўминаларга айт: Кўзларини тийсинлар, фаржларини сақласинлар ва зийнатларини кўрсатмасинлар…» (Нур сураси, 30-31)\nУшбу ояти карималарда эркак ва аёл бир-бирига умуман қарамасин дейилгани йўқ, балки улар бир-бириларига зимдан, шаҳвоний назар солмасликлари керак дейилган. Шунингдек, номаҳрам эркак ва аёл ҳилват жойларда учрашмасликлари керак. Бундай таъқиқ ҳадисларда келган бўлиб, унга кўра, номаҳрам эркак ва аёл ёлғиз ҳилватда қолишса учинчилари шайтон бўлади. (Бухорий, Муслим, Термизий).\nИбн Маъруф таржимаси\nBo'lishamiz:TwitterFacebookGoogleLike this:Like Loading...\tThis entry was posted in Hayot ko'zgusi. Bookmark the permalink.\t← Қарз берган киши вафот этса, қарзни кимга қайтариш лозим?


Америка янги Ўзбекистонга улкан умид билан қарамоқда - Уч илдиз\nby Тўлқин Эшбек · 03.06.2018\nНавбаҳор ИМОМОВА, «Америка овози» телерадиосининг етакчи мухбири.\nВашингтон, 21 май, 2018 йил.\nМай ойининг ёмғирли бирҳафтаси ВашингтондаЎзбекистонга қизиққан ҳарбир расмий, журналист васиёсатчи учун унутилмасдамлар сифатида тарихгакирди. Қўшма Штатлар пойтахтидан меҳмон аримайди, жумладан, чет давлатларнинг раҳбарлари. Улар Оқ уйга АҚШ Президентининг таклифисиз кела олмайди.\nДавлат ташрифими ёки расмий, бундай учрашув бир неча ой олдин белгиланиши ва изчил тайёргарлик зарур. Бироқ Ўзбекистон раҳбари Шавкат Мирзиёевнинг расмий ташрифи куни март ойининг охирида аниқланди. Бу дегани 15-17 май кунларидаги учрашувларга ҳозирлик кўриш учун бир ярим ойча вақт бўлди, холос. Ўзбекистоннинг АҚШдаги элчихонасида, яъни Вашингтондаги дипломатик ваколатхонада 15-16 киши ишлашини, қолаверса, Американинг Ўзбекистон ва умуман, Марказий Осиё билан алоқаларга масъул идораларида ҳам узоғи билан 3-4 ходим кундалик равишда тегишли масалалар билан шуғулланишини ҳисобга олсак, расмий ташрифни режалаш, кун тартибини белгилаш, жамики ҳужжатларни, техник ва логистик ишларни битириш учун куну тун меҳнат қилишга тўғри келди.\nВашингтоннинг бутун минтақага нисбатан сиёсатини ёритиб келаётган журналист сифатида бу жараён менга ҳам жуда қизиқ бўлди, чунки Ўзбекистон ва қўшни давлатларнинг раҳбарлари бу томонларга тез-тез келмайди.\nАмерикага 15 май куни оқшом eтиб келган Президент Мирзиёев келаси икки кунда бу давлатнинг муҳим даргоҳларида юксак эҳтиром билан кутиб олинди. Оқ уйдаги қарийб икки соатлик президентлараро мулоқот, Пентагондаги музокара, Давлат департаментидаги учрашув, Конгрессда қабул — бу тадбирлар нафақат Ўзбекистон, балки мезбон давлат ҳам расмий ташрифдан максимум даражада фойдаланиб қолишга ҳаракат қилганини англатади.\nТомонлар юзма-юз мулоқотлар кўзланганидан ҳам сермаҳсул кечганини билдирмоқда. «Стратегик ҳамкорлик ҳақидаги келишувни акс эттирган қўшма баёнот Америка — Ўзбекистон алоқаларини кучайтириш учун мустаҳкам замин», дейди Президент Трампнинг Марказий ва Жанубий Осиё бўйича маслаҳатчиси Лиза Куртис.\nБироқ АҚШдек глобал лидер билан ишлаш осон эмас. Келишувлар сўз ва қоғоздан амалга кўчиши керак. Аввало Ўзбекистон, Вашингтон кутаётганидек, умидбахш ва жадал тарзда ижобий томонга ўзгараётган мамлакат бўлиб қолиши керак. Сиёсий, ҳарбий, иқтисодий ва ижтимоий-маданий ҳамкорликнинг асосий шарти бўлмиш эркинлик, ошкоралик ва адолат таъминоти мустаҳкамланиши талаб этилади.\nПрезидент Мирзиёев айнан шу борадаги режалари ва фикрлари билан Вашингтонда чуқур таассурот қолдирди. Ўзбекистон энди янги йўлдан кетмоқда, демократик ва очиқ системага айланади, деган ишончга путур етмаса, яъни бу борада салмоқли силжишлар бўлса, республика нафақат Марказий Осиёда балки бутун дунёда ҳам илғор давлатга айланиши муқаррар, дейди Мирзиёев таништирган ислоҳот дастурини кўриб чиқиб, уни қувватлаётган Америка сиёсатдонлари.\nЖурналист сифатида мен Президент Мирзиёевнинг нафақат расмийлар, балки ахборот воситалари билан муомаласини ҳам яқиндан кузатдим. Аввало, Президент билан суҳбатлашишга ҳаракат қилдим. Президент ташрифи кун тартиби ниҳоятда тиғизлиги учун илтимосларим қониқтирилмади. Лекин мен имкониятни бой берадиган журналист эмасман. Президент билан юзма-юз кўришишим аниқ эди. Оқ уйда Президент Трамп офисида салом-аликдан кейинги шовқинли муҳитда мен ҳам овозим борича Тошкентдан келган олий меҳмонга мурожаат қилдим. Президент Мирзиёев чуқур мамнуният ила жавоб берди. Президентдан унинг ташрифини ҳаяжон билан кузатаётган ўзбекларга, жаҳоннинг турли бурчакларида кун кечираётган ватандош ва элатдошларга нима гапингиз бор, деб сўрадим.\n«Мен ўйлайман, бугунги учрашувлар дунё ўзбекларига ҳам катта таъсир ва эътибор кўрсатади», — дея жавоб берди Ўзбекистон раҳбари.\n«Раҳмат, соғ бўлинг»! — дея қўшиб ҳам қўйди.\nМен ҳам миннатдорлик билдирар эканман, «Сиз билан суҳбатлашамиз, деган умиддамиз», — дедим.\nМирзиёев табассум ила «Келинг Ўзбекистонга. Регистрация қилдик-ку энди», — дея мени Ўзбекистонга таклиф қилди.\nОқ уйдаги бу қисқа мулоқот унутилмас дақиқалар бўлиб қолади, чунки шу пайтгача бу eрда ҳеч ким ўзбек тилида бир-бири билан гаплашмаган. Ўзбекистон раҳбари ва ўзбек журналисти бу даргоҳда сўз алмашмаган.\nАмерикада журналистлар қандай ишлашини, айниқса давлат раҳбари билан кўришиш имконияти бўлганида уни қанчалик саволга тутишини олдин кўрмаганлар учун манзара бақир-чақир ва тартибсизлик сифатида кўриниши мумкин. Аслида эса Вашингтондек демократик пойтахт учун бу табиий манзара. Саволлар ҳам айнан учрашув ва кун тартибидаги масалалар ҳақида бўлмаслиги мумкин. Журналист бор имкониятидан фойдаланиб, ўзи истаган саволни бериши, ўз мухлислари учун долзарб ҳисобланган мавзуни кўтариши мумкин.\nБироқ менинг аудиториям учун Ўзбекистоннинг Америка билан бугунги алоқалари, давлат раҳбарининг Вашингтонга ташрифи ҳақиқий янгилик эди. Трамп агар кетма-кет саволларга жавоб бериб, вақтни олганида мен уни гапдан тўхтатиб, «илтимос, меҳмон ҳам сўзласин», дея мурожаат қилишга шай эдим. Ўзбекистон раҳбарининг менга жавоби таржима қилинар экан, Трамп менга ва меҳмонига қарата бош ирғаб маъқуллади.\nПрезидент Мирзиёев билан алоҳида суҳбатлашганимда ундан Америка таассуротларини албатта сўраган бўлар эдим. Афсуски, Вашингтонда бунинг имкони бўлмади. Лекин Ўзбекистон раҳбари учун бу расмий ташриф бебаҳо имконият бўлгани муқаррар. Америка пойтахтини, дунё сиёсий юрагини яқиндан кўриш, уни тебратаётган одамлар билан юзма-юз гаплашиш, ғала-ғовур ичида бўлиб, уни ҳис қилиш ва энг муҳими, ундан самимий чиқиб кета олиш — ҳар қандай раҳбар учун ўзига хос ютуқ.\nМен каби хориждаги ўзбек журналисти ва Ўзбекистондан ташрифни ёритиш учун келган ўнлаб журналистлар учун бу кунлар унутилмас экани шубҳасиз. Сабоқ олдик. Бир-биримизни иш устида танидик. Бир-биримизни қийнаган азалий саволларнинг айримларига жавоб олдик. Фаолиятимизни муҳокама қилдик. Ўзбекистондаги ўзгаришлар ҳақида фикр алмашдик.\nПрезидент Мирзиёевнинг Матбуот котиби Комил Алламжонов учун ҳам бу катта тажриба бўлди, деб ўйлайман. Вашингтонда у икки кунлик матбуот марказини юритди. Пресс брифинглар қилди. Бундан ташқари, мен сингари узоқ йиллардан бери четдан маълумот узатиб келаётган журналистлар билан танишди. Танқидий ёндашуви билан ҳукуматга ёқмай келган ахборот воситаларининг вакиллари билан янгича мулоқот бошланди. Бу алоқа кенгаяди, деган умиддаман.\nМинбардан туриб айтиладиган гаплар ва маърузалар бошқа, журналист билан юзма-юз савол-жавоб бошқа. Иккинчиси раҳбарни оммага яқинлаштиради, шахсияти ва иқтидорини очиб беради ва шу тариқа унинг нуфузини мустаҳкамлайди. Ўзбекистоннинг бугунги раҳбари бундай мулоқотга мойил ва тайёрлигига ишонч ҳосил қилдим.\nМенга ҳозир Ўзбекистонга йўл очиқ. Аккредитация қилинган мухбир сифатида Тошкентдан туриб материаллар тайёрлашим, вазиятни ёритишим мумкин. Менинг режам — Ўзбекистондаги реал ҳолат ва реал ўзгаришларни, хусусан, давлат ташқи сиёсати, қўшнилар билан алоқалар, Афғонистонга нисбатан стратегия, бизнес муҳит ва ислоҳотлар кўламини ёритиш. Шу тарзда мен дунёга Ўзбекистоннинг қайта кашф этилишига ҳисса қўшаман. Янги Ўзбекистоннинг.\nПрезидентимиз томонларидан киска муддат ичида мамлакатимизнинг ички ва ташки сиёсатида олиб борилаётган ислохотлар таксинга лойик.\nNext story ЎзМУ ва Туркия университетлари истиқболли лойиҳаларни амалга оширади\nPrevious story Экскурсоводми, эксКЎРСАВОД?


Амрум ороли қирғоғида 108 йил олдин хат солиб денгизга ташланган бутилка топилди\n17:49 / 23.08.2015\nЕвропанинг шимоли-ғарбидаги Шимолий денгизда жойлашган Фриз ороллари туркумига кирувчи Амрум оролидаги пляждан 1908 йилга мансуб шиша бутилка топилди.\nThe Telegraph нашрида ёзилишича, бу идиш сувдан топилган энг кўҳна идишга айланди ва эндиликда Гиннес Рекордлар китобига киритилиши кутилмоқда. Ҳозиргача рекорд ўрнатган шиша идишнинг ёши 99 йилни ташкил этарди.\nҚайд этилишича, бундай идишлардан 1200 донаси XX аср бошида Буюк Британия Денгиз биологияси уюшмаси олимлари томонидан денгизга ташланган эди. Улар бу орқали денгиздаги жараёнларни ўрганмоқчи бўлишган. Ўшанда бир неча йил ўтиб, олимлар бу идишларнинг аксар қисмини сувдан қайтариб олишган.\nБу идишларнинг ичига бир неча тилларда хатлар ёзилган қоғозлар солинган. Хатларда шиша идишларни топиб қайтарган кишига бир шиллинг берилиши ваъда қилинганди.\nҲозирча топилган бутилка шунча вақт давомида сувда сузиб юргани ёки узоқ йиллар бирон қумлоқда ётгани бўйича аниқ маълумотлар олинмаган.


Шимолий Корея арсеналида нималар бор?\n23:40 / 17.04.2017\nШимолий Корея фронти Доналдь Трамп маъмурияти диққат марказида бўлиб турибди, айниқса якшанба куни улар ўзларининг янги баллистик ракетасини муваффақиятсиз учиргач. Хавфсизлик бўйича Трампнинг бош маслаҳатчиси, генерал-лейтенант Герберт Макмастернинг айтишича, АҚШ КХДРнинг найрангу-фитналарига муносиб жавоб бериш учун "Хитой билан турли усулларда ҳамкорлик қилиши керак". Қуйида Шимолий Кореянинг ядро ва ноядро қуроллари борасида бир нечта харита келтирилган.\nЯқин масофада амалга ошириш мумкин бўлган таҳдидларнинг энг бевоситаси — чегаралар бўйлаб жойлаштирилган Шимолий Корея артиллериясидир. У Жанубий Кореянинг катта ҳудудида зарба бера олиши мумкин: бу ҳолда энг кўп талофат кўрадиган ҳудуд — чегарадан 15 км узоқликда жойлашган шаҳарлар бўлади. Лекин, Stratfor маълумотларига кўра, жуда оғир артиллерия зарбаларига мамлакат пойтахти Сеул ҳам дучор бўлиши мумкин.\nКейинги графикдан кўриниб турибдики, ҳозирги етакчиси вақтида Шимолий Корея унинг отаси ва бобоси раҳбарлик қилган даврлардан ҳам кўра кўпроқ баллистик ракеталар учирган.\nBloomberg’нинг қайд этишича, Ким Жонг-Ун 2011 йилда ҳокимият тепасига келгач, мамлакат ядро дастури тараққиётини янада тезлаштирган ва ҳозир мамлакат Жанубий Корея ва Японияга 20 та атом бомбаси ташлаш қудратига эга. Энди режим узоқ радиусли ракеталар яратиш устида иш олиб бормоқда, мақсади — ядро каллагини Америка Қўшма Штатлари пойтахтигача элта оладиган ракета яратиш. Бу график КХДР ракета арсенали ҳақида биз билган жамики маълумотларни умумлаштиради.\nКейинги иллюстрацияда Шимолий Корея баллистик тизими учун максимал ҳисобий диапазон тасвирланган. Гарчи, Тэподонг-2 ва KN-14 каби "энг замонавий" ракеталарнинг етказилиш радиуси борасида фикрлар турлича бўлса-да, улар АҚШ ҳудудининг катта қисмига таҳдид сола олади, деб гумон қилинади.\nАйрим таҳлилчиларнинг фикрича, Тэподонг-2дан фақат орбитага сунъий йўлдош чиқариш учун фойдаланишга яроқли, ядро каллакларини элтишдан ундан фойдаланиб бўлмайди.\nҒарб давлатларини Тэподонг-2дан ҳам кўпроқ ташвишга солётган нарса KN-08 баллистик ракетасидир. 11,5 минг парвоз радиусига эга бўлган бу ракета АҚШнинг йирик шаҳарларига ҳам таҳдид сола олади.\nЙил бошида Ким Жонг-Ун ракета синовларининг "сўнгги босқичи"да эканлигини таъкидлаган, бунга жавобан Дональд Трамп Твиттерда "Бу юз бермайди!" деб ёзган эди.\nБундан ташқари, дам олиш кунлари КХДРда Қуёш куни муносабати билан ўтган ҳарбий парадларда янги қитъалараро баллистик ракетани намойиш қилган, Жанубий Корея армияси маълумотларига кўра у ҳозирда мавжуд KN-08 ёки KN-14 ракеталаридан узунроқ, яъни у мабодо ростдан ҳам ишлаб чиқилган бўлса, режимнинг энг узоқни мўлжалга олувчи қуроли бўлади.\nЯна бир потенциал таҳдид Шимолий Корея ядро қуролларининг АҚШнинг Тинч океани соҳилларига сув ости кемаларида воситасида элтилишидир. Сув ости кемалари дизель ёқилғисида ишлайди ва уларни бандаргоҳни тарк этган заҳоти аниқлаш ва йўқ қилиш осон, — албатта, буни АҚШдагилар ҳам жуда яхши билишади, лекин улар керакли масофага яқинлашиб олса Вашингтонни ҳам бемалол нишонга олиши мумкин.


Суд саратондан вафот этган аёл оиласига 72 миллион доллар товон пули тайинлади\n10:53 / 24.02.2016\nҲакамлар ҳайъати Johnson & Johnson компаниясини фирибгарликда ҳамда уларнинг маҳсулоти соғлиққа тузатиб бўлмас зиён етказиши мумкинлиги ҳақидаги маълумотни яширганликда айбдор деб топди.\n"Миссури штати суди косметик маҳсулотлар ишлаб чиқарувчи йирик Johnson & Johnson компанияси зиммасига рак туфайли дунёдан кўз юмган аёл оиласига 72 миллион доллар миқдорида товон пули тўлаб бериш мажбуриятини юклади. Сент-Луис шаҳри ҳакамлар ҳайъати шундай қарорга келишди", деб хабар беради Reuters агентлиги.\nАлабама штати Бирмингем шаҳрида яшаган Жаклин Фокс 2015 йилнинг октябрь ойида 62 ёшида тухумдон саратони туфайли оламдан ўтгач, унинг қариндошлари Johnson & Johnson га қарши даъво аризаси билан мурожаат этишган. Уларнинг фикрича, марҳума 35 йил давомида ушбу компания маҳсулотлари, жумладан жинсий гигиена ва болалар упасидан доимий равишда фойдаланиб келгани учун касаллик пайдо бўлган ва ривожланиб борган.\nJohnson & Johnson суд қароридан норози эканликларини эълон қилдилар, аммо шикоят билан мурожаат қилишларини аниқ билдирмадилар.\nJohnson & Johnson компаниясига қарши юзлаб аризалар келиб тушади. Жабр кўрганларнинг фикрича, компания ўз савдоси ҳақида қайғуриб, баъзи маҳсулотлари саратон чақириши мумкинлигини мижозларидан яшириб келган. Фокс оиласининг даъвоси Америкада илк бор Johnson & Johnson компаниясидан товон ундирилиши билан якунланди.\n1886 йили асос солинган Johnson & Johnson дунёдаги энг йирик косметик, санитар-гигиеник ва тиббиёт ускуналарини ишлаб чиқарувчи компаниялардан биридир. АҚШнинг энг катта корхоналари рўйхатида 37-ўринни эгаллайди. 2014 йилда компаниянинг пул айланмаси 74 миллиард долларни ташкил этган.


28.10.2020 13:49 0 1692\n«Эл-юрт умиди» жамғармаси ва Германиянинг нуфузли Потсдам амалий фанлар университети (Fachhochschule Potsdam University of Applied Sciences) ўртасида имзоланган ўзаро англашув меморандумларининг алмашинуви бўлиб ўтди. Бу ҳақда «Xabar.uz»га жамғарма матбуот хизмати маълум қилди.\nУнга кўра, «Эл-юрт умиди» жамғармаси стипендиатлари Германия университетлари, хусусан Потсдам амалий фанлар университетида ўз илмий фаолиятини амалга оширишни истаган талабалар, ўқитувчилар ва тадқиқотчиларнинг академик ва маданий алмашинуви кўзда тутилган.\nМаълумот учун, Потсдам амалий фанлар университети 1991 йилда ташкил этилган бўлиб, ҳозирги кунда 5000 га яқин талаба таҳсил олади. Ўқув предметлари қаторига Шаҳар келажаги, ахборот ва визуализация, ижтимоий ва минтақавий трансформациялар, Европа қурилиши ва маданий ландшафт мавзуларида бир-бирига мос келадиган ахборот ва муҳандислик, ижтимоий-маданий ва дизайн бўйича ўқув курслари киради.\nТадбирда, Ўзбекистон таълим масалалари бўйича конструктив мулоқот учун, шунингдек Германия университетларини Ўзбекистонга жалб қилиш учун очиқ экани таъкидланди.


Тушда памидор курса нимани билдиради туш табири\nVatanda.Com » Туш табири » Тушда памидор курса нимани билдиради\nТушда памидор курса нимани билдиради\nТушда памидор кўрса нимани билдиради. Тушда памидор.Тушда памидор кўрса – оилавий хотиржамлик, омад, янги ишқ. Бу тушни тескари маънони англатадиган таъбирлари ҳам йўқ эмас. Пишган чиройли памидор тушда – оилавий бахт, иккинчи ярмингиз билан тил топишиш деб таъбир қилинади. Тушда памидор – оилавий муносабатлар яхшиланиши, гуллаб яшнаш, кўтарилиш, оилавий келиш дейилади.\nТушга памидор кирса – қизил, танлаб олингани – сиз кутилмаган хаяжонни хис қиласиз, яширин севги. Тушдаги қизил пишган памидор – ишқиш муносабат деб таъбирланади. Тушда памидор сотиб олса – омадли вақт келганидан хабар. Ҳамма режалаштирилганлар амалга ошади. Пул қийинчиликларсиз келади. Сотиб олиш гоҳида – ўнгингизда рақобат билан тўқнаш келишингиз мумкин. Бу рақобатда туш кўрувчи – ютқазибқўйиши мумкин. Тушда памидор сотиб олиш – бу туш огоҳлантиради, сизни кўнглингизни оладиган инсон пайдо бўлади, бироқ у қайсар чиқади. Пишмаган чириган памидор – кутилмаган вазият билан тўқнаш келасиз. Аёл тушида памидор сотиб олса – унда рақиба бор экан, севганини олиб қўйишга харакат қилаётган экан, бироқ у унга бефарқ экан.\nБозордан памидор сотиб олиш –пул билан муаммолар пайдо бўлиши мумкин. Танишлардан ёрдам сўрашга тўғри келади. Туш кўрувчи тушида памидор кўрса – бу туш огоҳлантиради, кимдур сизни ишонувчанлигингиздан фойдаланмоқчи. Бу сизни бизнесдаги шеригингиз бўлиши мумкин. Огоҳликни йўқотманг, у яқинингизга ишонишни тўҳтатинг.\nРангига қараб таъбир\nҚизил – нимадандур хафа бўласиз, нимадур сизга ёқмайди.\nЯшил – тушунмайдиган вазиятга тушиб қоласиз.\nСариқ – оқланмайдиган рашк\nҚиз болага пишган памидор ва у уни сотиб олса – уни бахтли турмуш кутмоқди.\nПамидор эсангиз тушда – сиз соғаётган экансиз. Ўсаётган памидор – сизга оилада бахт ва хурсандчилик вада бераяпти. Агар қиз бола тушида пишган памидорни кўрса – у турмуш қуради.\nЯшириш севги; йиғиш —шахсий ҳаётда кўнгилсизлик; эсангиз —касаллик (қалб ёки тана);ювиш —керакциз хисдан фориҳ бўлиш; ўстириш — хурсандчилик кам вақтга тарк этади.\nТушда тузланган памидор\nАлоқалар дарз кетиши, ишончсизлик.


1999 йилда Чеченистонда уруш бошланганидан буён Россия ҳарбий разведка хизматининг 300 ходими сепаратчи республика ҳудудида нобуд бўлган.\n18 январ 2021, Тошкент вақти: 00:54\nБуни Россия Мудофаа вазирлигининг разведка бўлими бошлиғи генерал Валентин Корабелников “Известия” газетасига маълум қилди.\nРоссия расмийларига кўра, чечен уруши бошланганидан буён Чеченистонда ҳалоқ бўлган россиялик аскарлар сони 4700тага етган. Инсон ҳуқуқларини ҳимоя қилувчи мустақил ташкилотлар эса аслида бу рақам камида икки баробар кўплигини таъкидлашмоқда.\nРоссия Мудофаа вазири Сергей Иванов Чеченистондаги ҳарбий ҳаракатларга баҳо бериш мақсадида бугун Грознийга борди.


Анжирнинг хусусиятлари – Tadbirkor-Fermer\nАнжир – баландлиги 8 метргача бўладиган мевали дарахт. Табобат ва тиббиёт анжирнинг мева ва баргларидан шифобахш восита сифатида фойдаланади. Тўлиқ пишиб етилган теваси териб олинади ва ҳўллигида ёки қуритиб имтеъмол қилинади. Барглари мева етилиши даврида йиғилади, соя ерда қуритилади ва доривор препарат олиш учун дори тайёрлаш заводларига юборилади.\nАбу Али Ибн Сино анжир мевасини балғам кўчирувчи ва йўтал қолдирувчи восита сифатида қўллаган. Балғам кўчирувчи дори сифатида анжир мевасини ейиш, йўтал қолдириш учун мевани сутда қайнатиб, истеъмол қилишни буюрган.\nТабобатда анжир меваси ва унинг дамламаси дори сифатида йўтални тўхтатиш ва кўкйўтални даволаш учун ичишга буюрилади. Томоқ шамоллаганда иссиқ дамлама билан томоқ чайилади. Мевасининг иссиқ дамламаси яраларган даво қилинади – дамламада намланган дока яра устига қўйилади. Тиббиётда сурги сифатида қўлланиладиган кафиол препарати таркибига анжир меваси ҳам киради. Анжир баргидан олинган псоберан доривор препарати (фурокумаринлар йиғиндиси) тиббиётда пес касаллигига даво қилинади.\nБотаник таърифи. Кўп йиллик дарахтсимон бута. Шохлари оч кул ранг тусда; ёш шохлари тук билан қопланган. Барглари пишиқ, навабатма-навбат, гоҳо қарама –қарши жойлашган барг бандлари бор, барг бандларининг узунлиги 8см га, эни 6-15 см га боради, тухумсимон ёки думалоқроқ шаклда. Гуллари бир жинсли. Апрелда гуллайди, мевалари июль-августда етилади.\nГеографик тарқалиши. Ўрта Осиё, Кавказ ортининг кўпгина районларида бир қанча навлари кўп экилади.\nИшлатиладиган органлари: етилган тўпмевалари ва барглари.\nКимёвий таркиби. Анжир қанд моддалари (қоқисида 78%гача қанд бўлади), турли витаминлар (В1, В2, С, Е, РР витаминлар) билан каротинга, органик кислоталар (оксалат, лимон, олма , сирка кислоталар) га, минерал тузларга бой. Меваларида оқсиллар, ўсимлик ферментлари – фицин, амилаза, протеаза ҳам бор. Бу ўсимликнинг ҳамма қисмларида фурокумаринлар – псорален ва бергантен, гликозидлар бўлади. Уруғларида 29,4% мой бор.\nТаъсири ва ишлатилиши. Туркманистон халқ табобатида қуритилган анжир барглари ва илдизидан таёрланган қайнатма меъда ичак йўлининг иши бузилган маҳалларда ва камқонликда буюрилади, янги мевалари эса жароҳатларни битирадиган восита тариқасида ишлатилади. Меваларининг қайнатмаси цистит ва нефритга даво бўлади. Анжир мевалари одамнинг мудом ичи қотиб юрадиган маҳалларда, сийдик ҳайдайдиган, балғам кўчирадиган восита тариқасида ҳам буюрилади; юқори нафас йўлларининг ўткир яллиғланиш касалликларида меваларини сутда қайнатиб ейиш тавсия этилади. Барглари ёш шохлари ва етилмаган меваларининг сутсимон ширасидан яралар, жароҳатларга даво қилиш, буйраклардан майда тош ва қумларни, бадандаги сўгал ва ҳуснбузарларни йўқотиш учун фойдаланилади. Ангина ва юқори нафас йўлларининг яллиғланиш касалликларида анжир мураббоси чой билан ичилади.\nҚадимги хакимларнинг фикрига кўра, анжир одам дармонсизланиб юрадиган маҳалда, юраги ўйнаганида, кўкраги оғриганида, шунингдек, бронхиал астма ва йўтал маҳалида фойдалидир. Буйрак ва қовуқ ишини жойига келтириб, одамнинг рангини тиниқлаштиради.Замонавий табобатда анжир юрак қон-томир тизими касалликлари, тромбозларда, камқонлик маҳалида ва енгилгина сурги сифатида қўлланилади. Анжир таркибида фицин деган фермент, талайгина қанд моддалари ва калий бўлганлигидан, бу неъмат юрак-томирлар етишмовчилигига учраган касалларга жуда фойдалидир.\nАнжир баргларидан песга даво қилиш учун ишлатиладиган псоберан (фурален) деган препарат олинади, бу препарат аммифурин, бероксан ва псорелендан қолишмайди. Анжирнинг сийдик ҳайдайдиган, терлатадиган, иссиқни туширадиган хоссалари борлиги кўпларга маълум. Қандли диабет билан оғриган касалларга ва ўткир меъда ичак касалликлари вақтида анжир истеъмоли мумкин эмас.\nТаёрлаш ва ишлатиш усуллари.\n1. Янчилган анжир қоқисидан 1 ош қошиқ миқдорида олиб, устига қайнаб турган 400мл сув қуйлади, 10 минут қайнатилиб, совугандан кейин сузиб олинади. Овқатдан олдин ½ стакандан кунига 3-4 маҳал ичилади. Бу қайнатма билан оғиз ва томоқни чайқаш ёки унга пахта, докани ҳуллаб, баданнинг касал жойига қўйиш мумкин.\n2. 100 г миқдорида анжир қоқиси устига 2 стакан қайноқ сув қуйиб, паст оловда 15 минут қайнатилади, 2-3 соат тиндириб қўйиладида, кейин сузиб олинади. Шамоллашда ½ стакандан кунига 2-3 маҳал ичилади.


22:54 / 10.12.2018 7810\nШавкат Мирзиёев АҚШ делегациясини самимий қутлар экан, мамлакатларимиз ўртасидаги кўп қиррали ҳамкорлик жадал ривожланаётгани ва изчил мустаҳкамланиб бораётганини катта мамнуният билан қайд этди. Жорий йил май ойида АҚШга олий даражадаги ташриф якунида эришилган келишувлар стратегик шерикликнинг янги даврини бошлаб бергани таъкидланди.\nТурли даражадаги алоқалар фаоллашди, самарали сиёсий мулоқот ва парламентлараро ҳамкорлик йўлга қўйилди, савдо-иқтисодий ва инвестиция соҳаларида қўшма лойиҳалар амалга оширилмоқда, маданий-гуманитар алмашувлар жадаллашмоқда.\nУчрашувда Ўзбекистон билан АҚШ ўртасидаги ҳар томонлама муносабатларни янада кенгайтиришга доир, шунингдек, халқаро ва минтақавий аҳамиятга молик долзарб масалалар кўриб чиқилди. Афғонистондаги вазиятни тинч йўл билан ҳал этишга алоҳида эътибор қаратилди.\nДавлатимиз раҳбари Ўзбекистон Афғонистон билан анъанавий яхши қўшничилик муносабатларини ривожлантиришга муҳим аҳамият қаратаётгани, ушбу мамлакатда тез фурсатда тинчлик ва барқарорлик ўрнатилиши, изчил тараққиётни таъминлаш тарафдори эканини қайд этди.\nЎзбекистон ташаббуси билан амалга оширилаётган инфратузилмага оид қатор аҳамиятли лойиҳалар бу жараёнга муҳим ҳисса бўлиб қўшилади.\nУчрашувда Афғонистонда тинчлик музокаралари жараёнини бошлашда афғон халқининг бош ва ҳал қилувчи ролини назарда тутган бутун халқаро ҳамжамият саъй-ҳаракатларини янада узвий мувофиқлаштириш, ушбу мамлакатга иқтисодий кўмак лойиҳаларини илгари суришда амалий ёрдам кўрсатиш зарурлиги қайд этилди.\nЗалмай Ҳалилзод ва Лиза Кёртис самимий қабул учун Президентимиз Шавкат Мирзиёевга миннатдорлик билдириб, АҚШ Президенти Дональд Трампнинг саломи ва эзгу тилакларини етказди.\nЎзбекистонда давлат ва жамият ҳаётининг барча соҳаларида амалга оширилаётган ислоҳотлар, шунингдек, Ўзбекистон Республикасининг қўшни мамлакатлар, жумладан, Афғонистонга нисбатан ташқи сиёсатига юксак баҳо берилди.\nТомонлар Ўзбекистон билан АҚШ ўртасидаги стратегик шериклик муносабатларини янада мустаҳкамлаш, минтақада тинчлик, барқарорлик ва изчил тараққиётни таъминлаш мақсадида Афғонистондаги вазиятни ҳал этиш масалаларида ўзаро ҳамкорликни кенгайтиришга тайёр эканини қайд этдилар.\nРуҳоний Эрон АҚШ билан музокара олиб бориш шартини айтди\nАҚШ “Ҳизбуллоҳ” ҳомийлари ҳақидаги маълумотга 10 млн доллар беришга ваъда қилди\nПомпео АҚШ Эронга қачонгача босим ўтказишини айтди


Шу боис ҳайҳотдай томорқага мевали дарахт ўрнига тол, терак, тут экиб қўйиш, турли озиқ-овқат экинлари ўрнига чорва учун бошоқли дон ёки беда етиштиришни афзал билади. Осонгина-да! Содда қилиб айтганда, айрим одамларнинг танбаллиги билан томорқадан оқилона фойдаланиш ўз ҳолига ташлаб қўйилган эди.\nПрезидентимизнинг 2017 йил 10 октябрдаги «Фермер, деҳқон хўжаликлари ва томорқа ер эгалари фаолиятини янада ривожлантириш бўйича ташкилий чора-тадбирлар тўғрисида»ги қарори бу борадаги ишларни тубдан такомиллаштириб, аҳоли турмуш даражасини оширишни янги босқичга кўтаришга хизмат қилмоқда.\n— Ҳадисини олганга томорқа кони фойда, — дейди Денов туманидаги Чоргул маҳалласида яшовчи И.Тошбоев. — Файз-барака манбаи. Ўн сотихдан ортиқроқ томорқамиз бор. Ҳар йили помидор, сабзи, картошка сингари маҳсулотлар етиштириб, яхшигина ҳосил оламиз. Унинг бир қисмини оиламиз ва қўни-қўшнилар билан баҳам кўрамиз. Қолганини бозорда сотиб, кам-кўст учун сарфлаймиз. Бундан бир неча йил аввал ихчам иссиқхона барпо этиб, лимон парваришини йўлга қўйган эдик. Ўтган йили шиғил мева тугди. Дастлабки йили лимондан 10 миллион сўмдан ортиқ даромад қилдик. Бу йил яна кенгайтирмоқчимиз.\n— Аҳолининг томорқадан фойдаланиш маданияти юксалмоқда, — дейди Сурхондарё вилояти фермер, деҳқон хўжаликлари ва томорқа ер эгалари кенгаши раиси Ш.Бойқулов. — Бироқ гуруч курмаксиз бўлмас деганларидек, айрим фуқаролар бу масалага жиддий эътибор қаратмагани ҳам ҳақиқат. Масалан, жорий йил бошида ишчи гуруҳ ташкил этиб, аҳолининг томорқадан фойдаланишини ўрганиб чиқдик. Бу жараёнда деҳқон хўжаликлари ва аҳоли хонадонлари бўйича хатлов ўтказилиб, экинларнинг жойлаштирилиши ўрганилди. Ўрганиш жараёнида деҳқон хўжалиги ва томорқа ер эгалари кам фоизли имтиёзли кредит маблағи ажратилса, 112 минг 109 бош чорва моли, 146 минг 293 парранда парваришлаш истагини билдирди. 773 гектар ерда иссиқхоналар ташкил этишга қизиқиш борлиги маълум бўлди. Шунингдек, 5,16 гектар майдондаги 49 томорқадан фойдаланилмаётгани аниқланиб, зарур чоралар кўрилди.\n— Илгари бир-икки бош қорамол парваришлаш учун томорқада чорва озуқаси етиштиришга кўникиб қолган эканмиз, — дейди Музработ тумани Буюк ипак йўли маҳалласида яшовчи Т.Шомардонқулов. — Бир бош сигир, ўндан ортиқ товуқ парваришлаяпмиз. 15 сотих еримиз бор. Мана, унинг бир қисмига ўтган йил кузда буғдой уруғи сепган эдик. Майса бир текис кўкка бўй чўзмоқда. Қолган майдонни сифатли шудгорлаб, пиёз, сабзи, помидор, хуллас, рўзғор учун зарур бошқа зироатлар экдик. Улар ҳам униб чиқди. Ҳадемай, ҳосил бериб қолади. Қаранг, оиламизни гўшт-сут билан таъминлаймиз, деб томорқадан тўғри фойдаланмаётган эканмиз. Эҳтиёжимиздан ортиқчасини бозорда сотсак, коммунал хизмат ва солиқ тўловлари учун маблағ масаласи ҳам ҳал бўлар экан. Ортиқчасини рўзғорнинг каму-кўстига ишлатамиз.


ГЎЗАЛЛИК ИЛМУ МАЪРИФАТДА - Баҳоуддин Нақшбанд ёдгорлик мажмуаси маркази\nГЎЗАЛЛИК ИЛМУ МАЪРИФАТДА\n14 июн 2018 й.\n513 марта ўқилди.\nЖаноби пайғамбаримиз Мухаммад алайҳи салом айтадилар; «Ҳар бир мусулмоннинг илм талаб қилиши фарздир». Аллоҳ азза ва жалла маҳлуқотларидан инсонгагина илмни раво кўрди ҳеч қайси маҳлуққа берилмаган маърифат неъматни одам болаларига насиб этди. Илмга қизиқтириш борасида Аллоҳ таоло Қуръони Каримда шундай марҳамат қилади «Сен: “Биладиганлар билан билмайдиганлар тенг бўлармиди?!” – деб айт. Албатта ақл эгаларигина эсларлар».\n“Зумар” сураси 9-оят.\nБошқа бир оятда илмли кишилар Аллоҳнинг ҳузурида бошқалардан кўра юқори даражада туришлари очиқ-ойдин айтилган: “Аллоҳ сизлардан иймон келтирганларнинг ва илм берилганларнинг даражаларини кўтарадир”.\n“Мужодала сураси 11- оят”.\nШу ерда яна бир масалага ойдинлик киритмоқ лозим. Ислом “илм” деганда баьзи кишилар калта ўйлагандек, фақат диний илмларнигина эмас, балки барча илмларни кўзда тутади.Демак мусулмонлар учун дунёвий илмларни-да мукаммал эгаллаш фарздир. Илм эгаллаш инсоний бурч, юксак масьулиятдир.Илм Аллоҳни таниш, ўзликни англаш, дунёни идрок этишнинг муҳим бир воситасидир.Шунингдек, давлат қудрати ва мамлакат тараққиёти асосида ҳам илм ётади.\nИлм олиш муддати бешикдан қабрга қадар, деб белгиланган.\nДемак одам боласи она қорнидан туғилганидан вафот қилгунича илм олмоққа мажбур.\nҚуръони Каримнинг 752-ўрнида “илм” калимасининг зикр этилиши бу мажбуриятни бажармоқ ғоятда зарур эканини англатади. Имом Аҳмад таъкидлаганларидай, “Илм инсон учун нон ва туздек зарурдир”. Имом Раббоний айтганларидек: “Илм ҳамма муҳтож бўладиган озуқадир”. Ҳозирги давр баъзи бир илм истагувчиларнинг илм олмоқликдан мақсадлари остида шухратпарастлик, амалпарастлик, мол- дунёпарастлик ётади. Албатта, бундай ният билан охират мартабасини топиб бўлмайди.\nШундай экан, фарзандларимизни Аллоҳ розилиги учун илм олишга ва илмларига амал қилиб, халқ хизматини бажариб, элнинг дуосига етишишга ундашимиз зарур. Мақсадлари фақат бойлик бўлганлар унутмасинларким, Сулаймон алайхиссаломга илм, мол ва мулкдан бирини танлашлик таклиф қилинганда ул зот илмни танладилар ва унинг шарафатидан мулкка ҳам эга бўлдилар. Илм инсонларга дунё ва охиратда энг тўғри йўл кўрсатувчидир.Имом Бухорий айтганларидай: “Дунёда илмдан бошқа нажот йўқ ва бўлмагай”.\nҚай миллат олам аро улуғликни истабди, Юсуф Хос Ҳожиб Ҳазратларининг ўгитларига амал қилсин:\n“Ўқув қайда бўлса, улуғлик бўлар, билим кимда бўлса, буюклик олар.”\nБухоро вилояти Пешку тумани “Ҳалим Полвон”\nжомеъ масжиди имом хатиби Ҳамроев Рустам.


«Новза» метро бекати яқинида поезд ҳаракати тўхтаб қолди, бекатларда йўловчилар тўпланди.\nТошкент метрополитенининг «Новза» бекати яқинида поезд вагони техник носозлик оқибатида тўхтаб қолди. Ижтимоий тармоқларда метро йўловчилари туннел бўйлаб пиёда кетаётгани акс этган видео ва фотолар тарқалмоқда.\n«Жуда бир ажойиб ҳолат метронинг ичидан юриш. 1400 сўмга шунча ҳолатни кўрсангиз бўлади», дейди видеолардан бирининг муаллифи бўлган йўловчи.\nМетродаги носозлик туфайли шаҳар жамоат транспортида юқори даражадаги тирбандликлар юзага келди. «Чилонзор» йўлида ҳаракат тўхтаб қолгани туфайли бекатларда тўпланиб қолган йўловчилар ташқарига чиқишга мажбур бўлишган.\nИнтернетда «Пахтакор» бекати атрофидаги ҳудудлар ер остидан чиққан ва манзилига етиб олишга ҳаракат қилаётган одамлар билан тўлиб кетгани акс этган видеолар пайдо бўлди.\n«Ўзбекистон темир йўллари» соат 18:42га келиб метро туннелида поезд тўхтаб қолиши ҳолати бўйича изоҳ берди.\n«Бугун соат 17:50ларда Тошкент метрополитенининг «Чилонзор» йўналишидаги «Миллий боғ» ва «Новза» станциялари оралиғида техник сабабларга кўра битта ҳаракат таркиби тўхтатилди. Барча йўловчилар хавфсиз эвакуация қилинди. Метронинг ушбу йўналишида ҳаракат давом этмоқда.\n«Тошкент метрополитени» унитар корхонасининг раҳбарияти йўловчилардан узр сўрайди ва вазиятни аниқлаб олиш учун ишчи гуруҳ тезкор ташкил этилганини маълум қилади», дейилади изоҳда.\nСўнгги вақтларда Тошкент метросида бу каби ҳолатлар одатга айланди.\n18 март куни метронинг ер усти Сергели йўналиши бошланиш жойида икки поезд тўқнашиб кетганди. Ўшанда тўхтаб қолган таркибга ортдан келган бошқа бир таркиб келиб урилганди.\n8 апрель куни Тошкент метросининг Сергели ерусти йўлида ҳам поезд тўхтаб қолган, йўловчилар рельслар бўйлаб пиёда ҳаракатланишга мажбур бўлганди. Кейинчалик метро расмийлари шундай воқеа бўлиши метро йўли қурилаётган вақтдаёқ кутилгани, бироқ бу муаммо кутилганидан аввал юз берганини маълум қилганди.\nШунингдек, 10 апрелда Чилонзор йўналишида поезд «Пушкин» бекатидан «Буюк ипак йўли» бекатигача эшикни ёпмай ҳаракатлангани ҳақида хабар берилганди.


Офисда тушлик. Pitixana Sheki\n"Офисда тушлик" рукнимизнинг бу галги қаҳрамони «PITIXANA SHEKI» ресторани бўлди. Ушбу маскан пойтахтимизнинг қоқ марказида жойлашган бўлиб, озарбайжон таомлари тайёрланадиган шинам ресторан. Биз уларнинг таомларини таътиб кўриш мақсадида офисга етказиб беришга буюртмани расмийлаштирдик.\nРесторан таомномаси уларнинг фейсбукдаги шахсий саҳифаларида жойлаштирилган бўлиб, тўғриси бу жуда ҳам қулай.\nБизнинг буюртма қуйидагиларни ташкил этди:\nГўштли ва кўкатли Кутаб\nКўмирда тайёрланган картошка\nБиз соат 11:38 да буюртмани расмийлаштиришга ресторанга қўнғироқ қилдик. Бизни айтарли даражада катта буюртмамиз тахминан соат 13:00да тайёр бўлишини маълум қилишди. Ва биз кутган буюртмани офисимизга 13:28да етказишди.\nАлбатта биз ўзимизни озарбайжон ошхонаси таомлари бўйича экспертлар деб айта олмаймиз, аммо мазасини таътиб, синаб кўриш қизиқарли бўлди. Аминмизки, сиз ҳам баъзида турли масканларда ўзингиз учун янги таъмга ва номга эга таомларни таътиб кўрасиз. Шунинг учун ҳам қуйида сизга озарбойжонча номга эга бўлган тоамларга қуйида қисқа шарҳлар ёзиб кетамиз. Агар сиз янгиликларни ҳуш кўрсангиз, бизнинг мулоҳазамиз сизга қизиқарли бўлади.\nГирс - бу бизнинг чучварага ўхшаган таом бўлиб, фарқи шундаки тугулганда битта учи тугилмай қолдирилади. Шўрваси мазали бўлиши учун. Бизга ўз ўрнида озарбайжон чучвараси бир оз пишириб юборилгандек туюлди, лекин умуман олганда ёмон эмас эди.\nДовга - нохат, гуруч, кўкатлар (ялпиз, кашнич, пиёз), тухум ва мацони- қатиқдан тайёрланган мазали ва фойдали шўрва. Жуда ҳам мазали таъмга эга, яхна таом бўлиб чиқди.\nКутаб - бу бизнинг вариқимизга ўхшаган таом бўлиб чиқди. Юпқа хамир ва қиймадан пиширилган озарбайжон егулиги. Ичига қийма, кўкат, анор доналари, пишлоқ ва пиёз қўшилган. Айтганимиздек варақига ўхшаб кетади, фарқи ёғлик эмас ва хамири жуда ҳам майин. Бир оз қуруқроқ.\nКюфта - қўй гўштидан қилинган фрикаделкалар. Жуда ҳам ёғли. Бу тоамнинг мазаси ҳақида ҳамксблар фикри турлича бўлди. Баъзилар учун умуман мазасиз бўлиб кўринди, яна кимдурга ёқди.\nКюки - вегетариан таоми бўлиб, кўпиртирилган тухумлардан тайёрланиб, турли ҳил ингредиентлар билан аралаштирилган. Жуда ҳам мазали ва тўйимли таом бўлиб чиқди. Ўзгача таъмга эга кўкат мазасини зийрак ҳамкасблар дарров сезишди.\nПити - бу таом қўй гўштидан 8 соат давомида кўзачада тайёрланади. Бизнинг мохарага ўхшаган тоам ҳам десак бўлади. Жуда ёғли шўрва. Ҳаммага ёқди, бир оз тузи кам.\nГўштли Хингял - ёғли таом. Аниқроқ қилиб айтсак шилпилдоқ. Биз бу таомни объектив тарзда баҳолай олмадик. Чунки етказиб берилгунча у совиб қолган эди. Бизнинг фикримизча уни иссиқ тортирлганда дарров истеъмол қилиш лозим.\nКавказча картошканинг иси эса жуда ёқимли эди. Аммо тоам тузсиз эди.\nКўмирда тайёрланган картошка- жуда мазали. Бир оз аччиқроқ.\nДўлма катта ва жуда ҳам тотли. Дўлма ҳаммамизнинг эътиборимизни ўзига тортди ва ҳаммадан биринчи бўлиб еб тугатилди.\nПахлава ҳам ҳамага ёқди ва ҳурсанд қилди.\nОлти киши учун ҳисоб 139 000 сўмни ташкил этди. Фикримизча ёмон эмас. Нарх ва сифат бир-бирига ҳамоҳанг, ўзини оқлайди. Аммо биз ресторан таклиф этаётган таомларни масканннинг ўзида иссиқ тарзда танаввул қилиш керак деган фикрга келдик. Ана ўшанда сиз озарбайжон ошхонасининг барча таомлари асл мазасини ҳис этиб, лазатланишингиз мумкин бўлади.\nНашр санаси: 31-07-2015\n«Чайкоф»дан етказиб бериш\nChina Town: Етказиб бериш\nОфисда тушлик: New York City Grill & Pizza\nОфисда тушлик: Yapona Mama.\nОфисда тушлик: "Московская пицца"\nОфисда тушлик. "БЕК" кафеси\nОфисда тушлик. Manga.uz


Тўқимадаги саратонни 10 сонияда аниқлайдиган тиббиёт стилуси ихтиро қилинди\nИнсон баданини саратон ўсимтасидан халос қилиш ҳар доим бир қатор хавфлар билан кечадиган ҳолат. Диагностика усуллари ва тиббиёт ускуналаридаги номукаммаллик, шунингдек, шифокор томонидан содир этиладиган хатолар беморнинг саломатлиги учун салбий таъсир этиши мумкин.\nТиббиётдаги диагностика соҳасига ҳисса қўшиш мақсадида АҚШнинг Техас университети олимлари MacSpec стилусини ихтиро қилишди. Оддий фломастердан сал каттароқ бўлган мазкур қурилма саратон билан касалланган тўқимани тезкорлик билан аниқлаш хусусиятига эга.\nҚурилмадаги сув томчиси текширилаётган тўқима юзасига юборилади, сув эса тўқимадан молекулаларни ўзига сингдиради, шундан кейин портатив масс-спектрометр молекулани таҳлил қилиб, анализ натижасини кўрсатади, деб ёзмоқда 3D News.\nMacSpec ҳозиргача 253 хил инсон тўқимасини синовдан ўтказган. Бунга параллел равишда саратон ўсимтаси мавжуд сичқонларда ҳам тадқиқотлар амалга оширилган ва қурилма 96% аниқлик билан натижаларни тақдим қилган. Айни пайтда олимлар ушбу ихтирони такомиллаштириш билан шуғулланишмоқда.


24 февраль, 2021, 18:07\nТеглар:Пахтакор | Питер Хюистра\nПитер Хюистра янги мавсумга тайёргарлик, трансферлар, академия ва мураббийлар штаби хусусида клуб матбуот хизматига интервью берди.\n"Пахтакор" бош мураббийи Питер Хюистра янги мавсумга тайёргарлик, трансферлар, академия ва мураббийлар штаби хусусида клуб матбуот хизматига интервью берди.\n- Сафимизга Темиров, Рашидов, Турғунбоев ва Муҳиддиновни қўшиб олдик, бу ўтишлардан хурсандман, таркибни бир қатор ўйинчилар билан тўлдирдик.\n"Пахтакор" Ўзбекистондаги энг яхши академиялардан бирига эга. Кўплаб ёш иқтидорлар бор. Уларни кўриш ва қўллаб-қувватлашдан хурсандман. Профессионал футболга ўтишда уларга ёрдам бераман. Ёшлар мураббийлари жуда яхши ишлашмоқда. Футболчилар ўсиши учун яхши машғулотлар ўтказишади. Тарбияланувчиларни асосий жамоа машғулотларида кўриш ёқимли. Умид қиламанки, келажакда асосий жамоада ўйнашни бошлашади.\nҲали трансфер ойнаси ёпилмади ва исталган ҳолат рўй бериши мумкин. Ҳозир футболчиларнинг меҳнати ва иштиёқидан қониқяпман. Ёш ўйинчилар ўзларини янги куч билан кўрсатишлари мумкин.\nМавсумни ҳозирдан тахмин қилиш мушкул. Бошқа жамоалар қишки танаффусдан қандай чиқиши, қандай ишлаганини билмаймиз. 5-6 турдан кейин жамоаларга қараш қизиқ бўлади. Қайси клуб ўсгани, ким рақобатбардош бўлишини айта оламиз. Биз амалдаги чемпионлармиз. Яна юқори савияда ўйнашга ишонч ҳосил қилишимиз керак. Рақибларни ҳурмат қиламиз. Ўсишга уринишимиз зарур. Ҳамма мавсумни бир хил очко билан бошлайди, очколар тўплашимиз керак. Бу катта меҳнат ва куч талаб қилади. Футболчиларга, ўйин услубимиз ва мухлисларга ишонаман. Ҳар бир мавсум янги ва унга тайёр бўлишимиз лозим.\nЖамоа ўсиб бормоқда. Жисмонан яхши, кучли жамоага эга бўлишимиз керак. Майдонда нима қилишни билишимиз даркор, бунинг учун кўп меҳнат қилиш шарт ва буни амалга оширяпмиз. Биз мавсумни энди бошлаймиз. Ҳозирча қилаётган ишларимиздан кўнглим тўлди.\nМирко Еличич мураббийлар штабини тўлдирди. Бу биз учун жуда яхши. Гоча Ткебучава ва Ласло Ямбор ишлашда давом этмоқда. Анвар Рашидов дарвозабонлар мураббийи сифатида ишлаяпти. Улар катта тажрибага эга, жуда яхши меҳнат қилишмоқда. Ўйинчилар билан самарали ишлай олишади. Мураббийлар штабида бундай мутахассислар борлигидан хурсандман.\nEndi saviyali legioner kerak\nПитер Хюистра АГМК устидан қозонилган ғалабадан кейин нималар деди?


ЎЗХДП МАРКАЗИЙ САЙЛОВ ШТАБИДА УЧРАШУВ БЎЛИБ ЎТДИ - Ўзбекистон овози газетаси\nЎЗХДП МАРКАЗИЙ САЙЛОВ ШТАБИДА УЧРАШУВ БЎЛИБ ЎТДИ\n27 март куни Ўзбекистон ХДП Марказий сайлов штабида хитойлик кузатувчи Вей Цин билан учрашув бўлиб ўтди.\nУнда ЎзХДП Марказий Кенгаши раиси ўринбосари, марказий сайлов штаби раҳбари Рустам Комилов Ўзбекистон Халқ демократик партияси аъзолари сони ва тузилмалари, партиянинг сиёсий мафкураси ва доимий электорати ҳақида маълумот берди. Шундан сўнг 2014 йилги сайловларда партия иштироки, Ўзбекистон Республикаси Президенти сайловига тайёргарлик ва сайлов кампаниясининг олиб борилиши билан боғлиқ жараёнларга тўхталиб ўтилди.\nЖумладан, партиянинг сайловда қатнашишига доир масалаларни мувофиқлаштириш ЎзХДП Марказий сайлов штабига ва барча сайлов округларида фаолият юритаётган ҳудудий сайлов штабларига юклатилгани айтиб ўтилди. Сайлов штаблари томонидан Ўзбекистон ХДПнинг Президент сайловида иштирок этишини қўллаб-қувватловчи сайловчилар имзоларини тўплаш ва бошқа жараёнлар қонунчиликда белгиланган муддатларда ташкил қилингани таъкидланди.\nШунингдек, кузатувчи партиядан Президентликка номзод Ҳотамжон Кетмоновнинг сайловчилар билан ўтказган учрашувлари, номзоднинг ишончли вакиллари томонидан олиб борилаётган тарғибот ишлари ҳақида ҳам хабардор қилинди. Сиёсий партиялар ва номзодларга тарғибот-ташвиқот олиб боришда тенг имкониятлар яратиб берилгани алоҳида қайд этиб ўтилди.